**ผลการประชุมคณะรัฐมนตรี**

**ครั้งที่ 36/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** **:** เสนอขอความเห็นชอบจากคณะรัฐมนตรีในการลงนามโปรแกรมปฏิบัติการเชิงยุทธศาสตร์ ปี 2015 ของโครงการจัดการระบบนิเวศวิทยาขนาดใหญ่ในอ่าวเบงกอล**สารัตถะ :** กษ. เสนอ ครม. พิจารณา ดังนี้1. ให้ความเห็นชอบโปรแกรมปฏิบัติการเชิงยุทธศาสตร์ (Strategic Action Programme) ปี 2015 ของโครงการจัดการระบบนิเวศวิทยาขนาดใหญ่ในอ่าวเบงกอล (Bay of Bengal Large Marine Ecosystem) และกิจกรรมหรือการดำเนินงานต่าง ๆ ที่เกิดขึ้นภายใต้โปรแกรมปฏิบัติการเชิงยุทศาสตร์ดังกล่าวก่อนการลงนาม2. เห็นชอบให้อธิบดีกรมประมง และอธิบดีกรมทรัพยากรทางทะเลและชายฝั่ง หรือผู้แทนที่อธิบดีฯ ได้มอบหมาย เป็นผู้ลงนามในโปรแกรมปฏิบัติการเชิงยุทธศาสตร์ดังกล่าวโดยมีรายละเอียดสรุปได้ ดังนี้1. โครงการจัดการระบบนิเวศวิทยาขนาดใหญ่ในอ่าวเบงกอล (Bay of Bengal Large Marine Ecosystem : BOBLME) เป็นโครงการประสานความร่วมมือระดับภูมิภาคเพื่อจัดการระบบนิเวศทางทะเล ณ พื้นที่อ่าวเบงกอล เริ่มต้นดำเนินโครงการเมื่อ เม.ย. 2552 มีระยะเวลาดำเนินงาน 6 ปี โดยมีองค์การอาหารและเกษตรแห่งสหประชาชาติ (Food and Agriculture Organization of the United Nations : FAO) เป็นหน่วยงานบริหารการดำเนินงาน (Executing Agency) และได้รับการสนับสนุนทุนจากกองทุนสิ่งแวดล้อมโลก (Global Environment Facility : GEF) โดย FAO ได้พิจารณาแล้วเห็นว่าประเทศไทยควรเข้าไปมีส่วนร่วม จึงได้ส่งเรื่องมาให้พิจารณาและประเทศไทยได้ตอบรับเข้าร่วมโครงการโดยมี ทส. เป็นผู้ลงนาม ในฐานะหน่วยงานกลางประสานการดำเนินงานเชิงปฏิบัติการ (GEF Operational Focal Point) เมื่อวันที่ 31 มี.ค. 2548 โดยมีอีก 7 ประเทศที่เข้าร่วมโครงการ ได้แก่ สาธารณรัฐประชาชนบังกลาเทศ สาธารณรัฐอินเดีย สาธารณรัฐอินโดนิเชีย ประเทศมาเลเซีย สาธารณรัฐมัลดีฟส์ สาธารณรัฐแห่งสหภาพเมียนมาร์ และสาธารณรัฐสังคมนิยมประชาธิปไตยศรีลังกา รวมทั้งสิ้น 8 ประเทศ สำหรับประเทศไทย มีการดำเนินงานผ่านทาง 2 หน่วยงาน คือ กษ. และ ทส. มีเป้าหมายเพื่อปรับปรุงคุณภาพชีวิตความเป็นอยู่ของชุมชนชายฝั่งทะเล และการจัดการด้านสิ่งแวดล้อมและการทำประมงบริเวณอ่าวเบงกอล2. การจัดทำโปรแกรมปฏิบัติการเชิงยุทธศาสตร์ (SAP) ปี 2015 ของโครงการจัดการระบบนิเวศวิทยาขนาดใหญ่ในอ่าวเบงกอล (BOBLME) เพื่อให้สมาชิกทั้ง 8 ประเทศลงนาม เป็นส่วนหนึ่งของการดำเนินกิจกรรมโครงการที่ผ่านมา และเป็นผลผลิตสำคัญที่ได้จากโครงการ BOBLME ในช่วงระหว่างปี พ.ศ. 2552 – 2558 เพื่อใช้เป็นยุทธศาสตร์ในการดำเนินงานของแต่ละประเทศ โดยการลงนามใน SAP เป็นการตอบรับและยืนยันว่าประเทศไทย โดยกรมประมง กษ. และกรมทรัพยากรทางทะเลและชายฝั่ง ทส. ได้มีส่วนร่วมในโครงการ และดำเนินกิจกรรม BOBLME ในช่วงเวลาดังกล่าว และเป็นการยอมรับข้อตกลงที่ถูกวิเคราะห์ สังเคราะห์ นำเสนอและจัดลำดับความสำคัญตามฐานทรัพยากรของแต่ละประเทศสมาชิก ซึ่งได้ปรากฏเป็นกิจกรรมที่หลากหลายตอบสนองต่อการจัดการทรัพยากรอย่างมีประสิทธิภาพบรรจุอยู่ภายใน SAP ดังกล่าว โดย**มิได้เป็นข้อบังคับหรือมีผลผูกพันโดยตรงกับงบประมาณของประเทศที่ลงนามแต่อย่างใด** และยังเป็นการแสดงเจตจำนงที่จะร่วมดำเนินโครงการในระยะที่ 2 กับสมาชิกอีก 7 ประเทศต่อไป3. โปรแกรมปฏิบัติการเชิงยุทธศาสตร์ (SAP) ประกอบด้วยแผนและแนวทางการบริหารจัดการทรัพยากรสัตว์น้ำที่มีประสิทธิภาพ โดยเฉพาะอย่างยิ่งในสัตว์น้ำที่มีการอพยพย้ายถิ่นข้ามพรมแดน ซึ่งประเทศสมาชิกได้นำไปประยุกต์ใช้ในการดำเนินโครงการร่วมกันในระยะที่ 1 เพื่ออนุรักษ์และบริหารจัดการทรัพยากรสัตว์น้ำบริเวณอ่าวเบงกอลให้มีความยั่งยืน นอกจากนี้ การปฏิบัติเพื่อให้เกิดความยั่งยืนของทรัพยากรสัตว์น้ำเป็นเรื่องที่สำคัญในการแก้ไขปัญหาการทำประมง IUU อีกด้วย ซึ่งเป็นกิจกรรมที่ประเทศสมาชิกจะร่วมกันดำเนินการในระยะที่ 24. **สาระสำคัญของโปรแกรมปฏิบัติการเชิงยุทธศาสตร์ (SAP)** SAP เป็นยุทธศาสตร์ความร่วมมือที่ได้รับการพัฒนาขึ้นร่วมกันจากทั้ง 8 ประเทศ โดยได้รับคำแนะนำแนวทางจากคณะกรรมการขับเคลื่อนการดำเนินงานโครงการของแต่ละประเทศ (Project Steering Committee : PSC) มี FAO ให้ความช่วยเหลือทางวิชาการ และได้รับการสนับสนุนงบประมาณจาก GEF โดย SAP ระบุถึงแผนปฏิบัติการในหลายแนวทาง เพื่อจัดการปัญหาในเรื่องการทำประมง ความสมบูรณ์ของทรัพยากรและสิ่งแวดล้อม เศรษฐกิจและสังคม รวมถึงประเด็นปัญหาทางสิ่งแวดล้อมข้ามพรมแดน ซึ่งนำไปสู่ความมั่นคงทางอาหาร และขจัดความยากจนให้กับชุมชนในพื้นที่ โดยมีการจัดลำดับความสำคัญของประเด็นปัญหาเกี่ยวกับ (1) การจัดการโครงสร้างสถาบันและการปรับปรุงกฎหมาย (2) มาตรการบริหารจัดการ (3) สร้างความตระหนักและส่งเสริมความรู้ในชุมชน และ (4) การพัฒนาศักยภาพบุคลากร ในหัวข้อการดำเนินงาน 4 หัวข้อ ดังนี้**หัวข้อที่ 1 : ทรัพยากรมีชีวิตทางทะเล****วัตถุประสงค์เชิงคุณภาพของระบบนิเวศ** การประมงและทรัพยากรมีชีวิตทางทะเลอื่น ๆ ได้รับการฟื้นฟูและจัดการอย่างยั่งยืน**วัตถุประสงค์ในการดำเนินงาน** (1) ฟื้นฟูทรัพยากรประมงที่ลดต่ำลง (2) ฟื้นฟูและรักษาชนิดพันธุ์ (3) ลดสัดส่วนการจับลูกปลาไม่ได้ขนาด และ/หรือเก็บสำรองไว้ (4) ฟื้นฟูสถานะความหลากหลายทางชีวภาพโดยใช้ฐานปี 2523 ภายในปี 2563**หัวข้อที่ 2 : ระบบนิเวศในสภาวะวิกฤต****วัตถุประสงค์เชิงคุณภาพของระบบนิเวศ** ระบบนิเวศเสื่อมโทรมอยู่ในภาวะเสี่ยงและถูกทำลาย ได้รับการฟื้นฟู อนุรักษ์ และรักษาสภาพ**วัตถุประสงค์ในการดำเนินงาน** (1) คุ้มครอง จัดการ และฟื้นฟูระบบนิเวศป่าชายเลน เพื่อเพิ่มพื้นที่ป่าชายเลนและทำให้ความหลากหลายทางชีวิภาพเพิ่มมากขึ้น (2) ฟื้นฟู คุ้มครอง และจัดการระบบนิเวศและความหลากหลายทางชีวภาพในแนวปะการังอย่างยั่งยืน รวมทั้งป้องกันมลพิษและกิจกรรมทำลายล้าง (3) คุ้มครอง และจัดการแนวหญ้าทะเล และความหลากหลายทางชีวภาพในแนวหญ้าทะเล**หัวข้อที่ 3 : คุณภาพน้ำ****วัตถุประสงค์เชิงคุณภาพของระบบนิเวศ** ควบคุมมลพิษทางทะเลและชายฝั่ง และคุณภาพน้ำให้อยู่ในเกณฑ์มาตรฐานสุขภาพมนุษย์ และระบบนิเวศ**วัตถุประสงค์ในการดำเนินงาน** (1) ลดหรือปล่อยน้ำทิ้ง ชุมชนที่ไม่ได้รับการบำบัด และน้ำเสียลงสู่แม่น้ำ ชายฝั่งและทะเล ให้น้อยที่สุด (2) ลดและทิ้งขยะลงทะเลให้น้อยที่สุด (3) ลดและควบคุมปริมาณธาตุอาหารที่ปล่อยลงแหล่งน้ำชายฝั่ง**หัวข้อที่ 4 : ประเด็นด้านเศรษฐกิจและสังคม****วัตถุประสงค์เชิงคุณภาพของระบบนิเวศ** แก้ไขข้อจำกัดทางเศรษฐกิจและสังคมเพื่อนำไปสู่การเพิ่มความสามารถในการตั้งรับปรับตัว และส่งเสริมความสามารถของชุมชนชายฝั่ง**วัตถุประสงค์ในการดำเนินงาน** (1) ลดความเปราะบางต่อภัยพิบัติ การแปรปรวนของภูมิอากาศ และการเปลี่ยนแปลงสภาพภูมิอากาศ และเพิ่มความสามารถในการตั้งรับปรับตัวต่อสภาพภูมิอากาศ (2) พัฒนาคุณภาพชีวิตและสภาพการทำมาหากินของชุมชนประมงชายฝั่ง (3) ให้อำนาจชุมชนชายฝั่งในการมีส่วนร่วม และได้ประโยชน์จากแนวทางการพัฒนาอย่างยั่งยืน5. ผลการประชุม BOBLME Project Steering Committee ครั้งที่ 6 ณ กรุงจาการ์ตา เมื่อวันที่ 25 มี.ค. 2558 ระบุว่าคณะกรรมการขับเคลื่อนการดำเนินงานโครงการของแต่ละประเทศ (PSC) ของกระทรวงหลัก (Lead Ministry) ที่ร่วมดำเนินโครงการ จะเป็นผู้กำกับดูแลการลงนามใน SAP ให้แล้วเสร็จ ซึ่งสำหรับฝ่ายไทยคือ กษ. โดยมี PSC เป็นผู้แทนจากกรมประมง ซึ่งการลงนามใน SAP จะต้องลงนามโดยผู้แทนระดับกระทรวงหรือจากหน่วยงานระดับกรมที่ได้รับมอบหมาย จากทั้ง 2 หน่วยงานที่ร่วมดำเนินโครงการ โดยเมื่อทั้ง 8 ประเทศ ลงนามครบถ้วนแล้ว FAO จะนำไปเป็นเอกสารหลักฐานประกอบการขอสนับสนุนงบประมาณสำหรับดำเนินโครงการ BOBLME ในระยะที่ 2 จาก GEF ต่อไป ทั้งนี้ เจ้าหน้าที่จาก FAO สำนักงานประจำภูมิภาคเอเชียแปซิฟิกแจ้งว่าขอให้มีการลงนามแล้วเสร็จโดยเร็วที่สุด เพื่อให้ทันต่อรอบของกำหนดการส่งเอกสารขอทุนไปยัง GEF โดยขณะนี้เหลือเพียงประเทศไทยและสาธารณรัฐอินเดีย ที่ยังไม่ได้ลงนามใน SAP ดังกล่าว ซึ่งหากมีการลงนามล่าช้าหรือมิได้ทำการลงนามให้แล้วเสร็จ จะส่งผลให้การดำเนินโครงการล่าช้าออกไป เนื่องจาก FAO ไม่สามารถส่งเรื่องเพื่อขอสนับสนุนทุนจาก GEF ได้ หรืออาจส่งผลให้ประเทศไทยหลุดจากการดำเนินโครงการ BOBLME ในระยะที่ 2 ร่วมกับประเทศสมาชิกอื่น ๆ6. กรมสนธิสัญญาและกฎหมายไม่มีข้อขัดข้องในประเด็นสารัตถะ และเห็นว่า SAP เป็นเพียงเอกสารทางนโยบายร่วมที่ได้ผ่านการเจรจาแล้วของสมาชิกทั้ง 8 ประเทศ โดยสอดคล้องกับพันธกรณีระหว่างประเทศและกฎหมายภายในของแต่ละประเทศ ซึ่งไม่ได้เป็นความตกลงที่ก่อให้เกิดพันธกรณีตามกฎหมายระหว่างประเทศ จึงไม่มีลักษณะเป็นสนธิสัญญาตามกฎหมายระหว่างประเทศ และไม่เข้าข่ายเป็นหนังสือสัญญาตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 อย่างไรก็ตาม การลงนามใน SAP เป็นเรื่องเกี่ยวกับการดำเนินนโยบายด้านความสัมพันธ์ระหว่างประเทศ โดยมีกระทรวงที่เกี่ยวข้องเป็นผู้ลงนาม **จึงไม่เข้าข่ายความตกลงที่ทำในอำนาจหน้าที่ที่มีอยู่ของส่วนราชการในระดับกรมตามมติคณะรัฐมนตรี เมื่อวันที่ 27 ม.ค. 2558 ดังนั้น หน่วยงานเจ้าของเรื่องจึงควรพิจารณาเสนอคณะรัฐมนตรีพิจารณา SAP ก่อนการลงนาม** ตามนัยมาตรา 4 (7) ของพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. 2548**มติ ครม. :** เห็นชอบทั้ง 2 ข้อ ตามที่ กษ. เสนอ | **หน่วยงานที่รับผิดชอบ** : กษ. (กป.)**ประโยชน์ที่ได้รับ :** เพื่ออนุรักษ์และบริหารจัดการทรัพยากรสัตว์น้ำบริเวณอ่าวเบงกอลให้มีความยั่งยืน**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 36/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** **:** การแต่งตั้งข้าราชการพลเรือนสามัญประเภทวิชาการระดับทรงคุณวุฒิ และให้ข้าราชการพลเรือนสามัญพ้นจากตำแหน่ง (กระทรวงเกษตรและสหกรณ์) (นางสาวนิลวรรณ ลีอังกูรเสถียร)**สารัตถะ :** กษ. เสนอ ครม. พิจารณา อนุมัติแต่งตั้ง นางสาวนิลวรรณ ลีอังกูรเสถียร ข้าราชการพลเรือนสามัญ ตำแหน่ง ผู้เชี่ยวชาญด้านไม้ผล (นักวิชาการเกษตรเชี่ยวชาญ) สถาบันวิจัยพืชสวน กรมวิชาการเกษตร ให้ดำรงตำแหน่ง ผู้ทรงคุณวุฒิด้านการผลิตพืช (นักวิชาการเกษตรทรงคุณวุฒิ) กรมวิชาการเกษตร กระทรวงเกษตรและสหกรณ์ ตั้งแต่วันที่ 1 ตุลาคม 2558 ซึ่งเป็นวันที่มีคุณสมบัติครบถ้วนสมบูรณ์ และรองนายกรัฐมนตรี (พลอากาศเอก ประจิน จั่นตอง) ได้ให้ความเห็นชอบด้วยแล้วโดยมีรายละเอียดสรุปได้ ดังนี้1. กษ. ได้เสนอขอแต่งตั้งข้าราชการดังกล่าว ซึ่ง ก.พ. ได้พิจารณาคุณสมบัติและประเมินผลงานของข้าราชการดังกล่าวแล้วเห็นว่า เป็นผู้มีคุณสมบัติและผลงานที่แสดงถึงความรู้ ความสามารถ และความเชี่ยวชาญเหมาะสมกับตำแหน่งที่จะแต่งตั้งผู้บังคับบัญชาจึงอาจดำเนินการแต่งตั้งให้ดำรงตำแหน่งตามที่ขอให้พิจารณาประเมินได้ โดยให้มีผลไม่ก่อนวันที่ 1 ตุลาคม 2558 ซึ่งเป็นวันที่สำนักงาน ก.พ. ได้รับคำขอประเมินพร้อมเอกสารประกอบการขอประเมินครบถ้วนสมบูรณ์ และให้พ้นจากตำแหน่ง ตั้งแต่วันที่ 1 ตุลาคม 2559 เนื่องจากครบเกษียณอายุราชการ2. พระราชบัญญัติระเบียบข้าราชการพลเรือน พ.ศ. 2551 มาตรา 57 (7) บัญญัติให้การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับทรงคุณวุฒิให้รัฐมนตรีเจ้าสังกัดนำเสนอ ครม. เพื่อพิจารณาอนุมัติ เมื่อได้รับอนุมัติจาก ครม. แล้ว ให้ รัฐมนตรีเจ้าสังกัดเป็นผู้สั่งบรรจุ และให้นายกรัฐมนตรีนำความกราบบังคมทูลพระกรุณาโปรดเกล้าฯ แต่งตั้ง**มติ ครม. :** อนุมัติตามที่ กษ. เสนอ และสำนักเลขาธิการคณะรัฐมนตรีได้ขอให้สำนักราชเลขาธิการนำความกราบบังคมทูลพระกรุณาโปรดเกล้าฯ แต่งตั้งข้าราชการดังกล่าวให้ดำรงตำแหน่ง และให้พ้นจากตำแหน่ง ตั้งแต่วันที่ 1 ต.ค. 2559 เนื่องจากครบเกษียณอายุราชการต่อไปแล้ว | **หน่วยงานที่รับผิดชอบ** : กษ. (กกจ.)**ประโยชน์ที่ได้รับ :** -**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 36/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** **:** รายการที่ไม่ได้นำเข้าจัดทำพระราชบัญญัติโอนงบประมาณรายจ่าย พ.ศ. 2559 และไม่สามารถลงนามได้ทันภายในเดือนพฤษภาคม พ.ศ. 2559 ของกรมฝนหลวงและการบินเกษตร**สารัตถะ :** กษ. เสนอ ครม. พิจารณาให้ความเห็นชอบให้ กษ. ได้รับการยกเว้นการดำเนินการตามมติ ครม. เมื่อวันที่ 29 มี.ค. 2559 เรื่อง หลักเกณฑ์และแนวทางการจัดทำร่างพระราชบัญญัติโอนงบประมาณรายจ่าย พ.ศ. .... โดยให้ กษ. สามารถขยายระยะเวลาการลงนามจัดซื้อจัดจ้างได้ภายในวันที่ 31 พ.ค. 2559 จำนวน 4 รายการ วงเงิน 46,329,100 บาทโดยมีรายละเอียดสรุปได้ ดังนี้1. ครม. ได้มีมติเมื่อวันที่ 29 มี.ค. 2559 เห็นชอบหลักเกณฑ์และแนวทางการจัดทำร่างพระราชบัญญัติโอนงบประมาณรายจ่าย พ.ศ. .... โดยให้นำงบลงทุนในทุกงบรายจ่ายตามพระราชบัญญัติงบประมาณรายจ่ายประจำปีงบประมาณ พ.ศ. 2559 ที่ไม่สามารถลงนามสัญญาจัดซื้อจัดจ้างได้ภายในวันที่ 31 มี.ค. 2559 (ไม่รวมงบกลาง) มาจัดทำร่างพระราชบัญญัติโอนงบประมาณรายจ่าย พ.ศ. .... ส่วน**รายการที่ไม่นำมาจัดทำร่างพระราชบัญญัติโอนงบประมาณรายจ่าย พ.ศ. .... คือ รายการในลักษณะงบลงทุนที่เข้าสู่กระบวนการจัดซื้อจัดจ้างแล้วภายในวันที่ 31 มี.ค. 2559 และพิจารณาแล้วว่าจะสามารถลงนามจัดซื้อจัดจ้างได้ภายในวันที่ 31 พ.ค. 2559**2. ครม. ได้มีมติเมื่อวันที่ 10 พ.ค. 2559 เห็นชอบร่างพระราชบัญญัติโอนงบประมาณรายจ่าย พ.ศ. โดยให้โอนงบประมาณรายจ่าย จำนวนทั้งสิ้น 22,106,555,000 บาท ของส่วนราชการ รัฐวิสาหกิจ และหน่วยงานอื่นให้แก่งบกลาง หน่วยงานของรัฐสภา และกองทุนและเงินทุนหมุนเวียน ซึ่งรวมถึงงบประมาณรายจ่ายของกรมฝนหลวงและการบินเกษตร จำนวน 8,775,900 บาท3. กษ. รายงานว่า ตามที่ ครม. ได้มีมติเมื่อวันที่ 10 พ.ค. 2559 ให้โอนงบประมาณรายจ่ายของกรมฝนหลวงและการบินเกษตร จำนวน 8,775,900 บาท ให้แก่งบกลางฯ นั้นมีงบลงทุนครุภัณฑ์ จำนวน 4 รายการ วงเงิน 46,329,100 บาท ที่ไม่ได้นำเข้าพระราชบัญญัติโอนงบประมาณรายจ่าย พ.ศ. 2559 และไม่สามารถลงนามได้ทันภายในเดือน พ.ค. 2559 (ไม่รวมรายการก่อหนี้ผูกพันข้ามปีงบประมาณที่วงเงินรวมตั้งแต่ 1,000 ล้านบาท ขึ้นไป) เนื่องจากอยู่ระหว่างกระบวนการจัดซื้อจัดจ้าง [มีการวิจารณ์ขอบเขตของงาน (TOR) จึงทำให้กระบวนการลงนามในสัญญาล่าช้า] โดยมีรายละเอียด ดังนี้ 3.1 **รายการเครื่องเฮลิคอปเตอร์** (จำนวนที่นั่งไม่น้อยกว่า 7 ที่นั่ง) ขนาด 1 เครื่องยนต์ 1 ลำ (งบประมาณผูกพันข้ามปี 2559 – 2561) วงเงิน 115,000,000 บาท งบประมาณปี 2559 **วงเงิน 23,000,000 บาท** ทั้งนี้ ผู้ชนะประกวดราคาได้ในวงเงิน 114,600,000 บาท เมื่อวันที่ 25 พ.ค. 2559 แต่เนื่องจากมีผู้ร้องเรียน กษ. จึงได้ทำบันทึกชี้แจงถึง รมว.กษ. เมื่อวันที่ 12 ก.ค. 2559 ซึ่งคาดว่าจะลงนามสัญญาได้ในวันที่ 31 ส.ค. 2559 3.2 **รายการโครงการจัดหาศูนย์คอมพิวเตอร์แม่ข่ายกลางและระบบเครือข่ายสารสนเทศและการสื่อสารหลัก อาคารใหม่กรมฝนหลวงและการบินเกษตรบางเขน** 1 ระบบ (งบประมาณผูกพันข้ามปี 2559 – 2560 วงเงิน 52,300,000 บาท) งบประมาณปี 2559 **วงเงิน 10,460,000 บาท** ได้ลงนามสัญญาแล้วเมื่อวันที่ 2 ส.ค. 2559 วงเงิน 49,995,000 บาท 3.3 **รายการครุภัณฑ์สำหรับห้องประชุม** 1 ชุด งบประมาณปี 2559 **วงเงิน 9,389,100 บาท** ได้มีประกาศประกวดราคา จำนวน 3 ครั้ง โดยประกาศครั้งที่ 1 ไม่มีผู้มายื่นซอง ประกาศครั้งที่ 2 ผู้มายื่นซองเสนอคุณสมบัติของครุภัณฑ์ไม่เป็นไปตามที่กรมฝนหลวงและการบินเกษตรกำหนด ประกาศครั้งที่ 3 กำหนดยื่นซองเสนอราคาในวันที่ 21 ก.ค. 2559 กำหนดเปิดซองเสนอราคาในวันที่ 22 ก.ค. 2559 ประกาศผู้ชนะการเสนอราคาในวันที่ 9 ส.ค. 2559 ซึ่งคาดว่าจะลงนามสัญญาได้ในวันที่ 31 ส.ค. 2559 3.4 **รายการลิฟท์โดยสาร** ขนาดน้ำหนักบรรทุก 1,000 กิโลกรัม 2 ตัว งบประมาณปี 2559 **วงเงิน 3,480,000 บาท** ได้ลงนามสัญญาแล้วเมื่อวันที่ 20 มิ.ย. 2559 วงเงิน 3,140,000 บาท ทั้งนี้ รายการตามข้อ 3.3 และ 3.4 ล่าช้าเนื่องจากเป็นรายการที่ผูกพันกับอาคารสำนักงานกรมฝนหลวงและการบินเกษตร ซึ่งจะสามารถเข้าดำเนินการได้ต่อเมื่ออาคารหลังใหม่แล้วเสร็จ4. สงป. ขอให้ กษ. เสนอเรื่อง รายการที่ไม่ได้นำเข้าจัดทำพระราชบัญญัติโอนงบประมาณรายจ่าย พ.ศ. 2559 แต่ไม่สามารถลงนามได้ทันภายในเดือน พ.ค. 2559 (ไม่รวมรายการก่อหนี้ผูกพันข้ามปีงบประมาณที่วงเงินรวมตั้งแต่ 1,000 ล้านบาท ขึ้นไป) ต่อ ครม.**มติ ครม. :** 1. เห็นชอบให้ กษ. ได้รับการยกเว้นการปฏิบัติตามมติ ครม. เมื่อวันที่ 29 มี.ค. 2559 (เรื่อง หลักเกณฑ์และแนวทางการจัดทำร่างพระราชบัญญัติโอนงบประมาณรายจ่าย พ.ศ. ....) เป็นการเฉพาะราย โดยให้ กษ. ขยายระยะเวลาการลงนามจัดซื้อจัดจ้างได้ภายหลังวันที่ 31 พ.ค. 2559 ตามที่ กษ. เสนอ2. ให้ กษ. เร่งรัดการลงนามจัดซื้อจัดจ้างและดำเนินการให้แล้วเสร็จโดยเร็ว | **หน่วยงานที่รับผิดชอบ** : กษ. (ฝล.)**ประโยชน์ที่ได้รับ :** -**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 36/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าข้าม อำเภอพนัสนิคม จังหวัดชลบุรี พ.ศ. ....**สารัตถะ :** กษ. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าข้าม อำเภอพนัสนิคม จังหวัดชลบุรี พ.ศ. .... ซึ่งมีสาระสำคัญเป็นการกำหนดเขตที่ดินในบริเวณที่ที่จะเวนคืนในท้องที่ตำบลท่าข้าม อำเภอพนัสนิคม จังหวัดชลบุรี เพื่อประโยชน์แก่การชลประทาน ในการก่อสร้างคลองส่งน้ำและคลองระบายน้ำพร้อมอาคารประกอบ ตามโครงการอ่างเก็บน้ำคลองหลวง รัชชโลทร อันเนื่องมาจากพระราชดำริ จังหวัดชลบุรีโดยมีรายละเอียดสรุปได้ ดังนี้1. กษ. เสนอว่า เนื่องจากมีความจำเป็นต้องก่อสร้างคลองส่งน้ำและคลองระบายน้ำพร้อมอาคารประกอบฝั่งขวาตามโครงการอ่างเก็บน้ำคลองหลวง รัชชโลทร อันเนื่องมาจากพระราชดำริ จังหวัดชลบุรี จึงมีการประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลโคกเพลาะ ตำบลวัดหลวง ตำบลหัวถนน ตำบลหนองปรือ ตำบลไร่หลักทอง ตำบลหนองเหียง ตำบลบ้านช้าง ตำบลนาวังหิน ตำบลนาเริก อำเภอพนัสนิคม และตำบลท่าบุญมี ตำบลเกาะจันทร์ อำเภอเกาะจันทร์ จังหวัดชลบุรี พ.ศ. 2556 และ ชป. ได้แก่สร้างเขื่อนหัวงานและอาคารประกอบพร้อมส่วนประกอบอื่นๆ แล้วเสร็จ เมื่อวันที่ 26 พ.ย. 2558 ส่วนที่เหลือ ซึ่งอยู่ระหว่างดำเนินการ ได้แก่ 1.1 ก่อสร้างระบบส่งน้ำฝั่งขวา ประกอบด้วย- คลองส่งน้ำสายใหญ่ ความยาว 30.10 กิโลเมตร- คลองส่งน้ำสายซอย 6 สาย ความยาวรวม 25.35 กิโลเมตร- อาคารประกอบในคลองส่งน้ำ 381 แห่ง 1.2 ก่อสร้างระบบส่งน้ำฝั่งซ้าย ประกอบด้วย- คลองส่งน้ำส่วนใหญ่ ความยาว 29.10 กิโลเมตร- คลองส่งน้ำสายซอย 2 สาย ความยาวรวม 5.20 กิโลเมตร- อาคารประกอบในคลองส่งน้ำ 107 แห่ง 1.3 ก่อสร้างระบบระบายน้ำ ความยาวรวม 50.00 กิดลเมตร โดยมีอาคารประกอบ 48 แห่ง2. ในการดำเนินการเวนคืนตามพระราชกฤษฎีกาดังกล่าว ผู้ซึ่งได้รับมอบหมายจากเจ้าหน้าที่เวนคืนได้เข้าไปสำรวจข้อเท็จจริงเกี่ยวกับอสังหาริมทรัพย์ที่จะเวนคืนภายในแนวเขตตามแผนที่ท้ายพระราชกฤษฎีกาแล้ว ปรากฏว่าคลองส่งน้ำและคลองระบายน้ำพร้อมอาคารประกอบฝั่งขวา ช่วง กม.29+000 ถึง กม.30+100 ซึ่งเป็นบริเวณปลายคลองของคลองส่งน้ำสายใหญ่ฝั่งขวาของโครงการ ตั้งอยู่ในท้องที่ตำบลท่าข้าม อำเภอพนัสนิคม จังหวัดชลบุรี มีที่ดินที่จะต้องเวนคืนเพิ่มเติมประมาณ 66 ไร่ แต่พระราชกฤษฎีกากำหนดเขตที่ดินในบริเวณที่ที่จะเวนคืนข้างต้นไม่ครอบคลุมพื้นที่ดังกล่าว จึงทำให้ไม่สามารถเข้าตรวจสอบทรัพย์สินเพื่อจ่ายค่าทดแทนที่ดินและทรัพย์สินและใช้ประโยชน์ในพื้นที่เพื่อการก่อสร้างได้ ซึ่งจะส่งผลให้โครงการไม่สามารถดำเนินการได้ตามแผนงานที่กำหนดไว้3. การดำนินการตามโครงการนี้ได้ประชาสัมพันธ์ และรับฟังความคิดเห็นของประชาชนในพื้นที่โครงการทุกขั้นตอน ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว**มติ ครม. :** 1. อนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าข้าม อำเภอพนัสนิคม จังหวัดชลบุรี พ.ศ. .... ตามที่ กษ. เสนอ และให้ส่ง สคก. ตรวจพิจารณา แล้วดำเนินการต่อไปได้2. ให้ กษ. รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อประโยชน์แก่การชลประทานในการก่อสร้างโครงการดังกล่าว**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 36/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** : รายงานผลการดำเนินงานโครงการอบรมเพื่อเพิ่มผลิตภาพการผลิตของเกษตรกรที่ได้รับผลกระทบจากภัยแล้งปี 2558/59 และจากปัญหาราคาสินค้าเกษตร**สารัตถะ :** กษ. เสนอ ครม. รับทราบรายงานผลกาดำเนินงานโครงการอบรมเพื่อเพิ่มผลิตภาพการผลิตของเกษตรกรที่ได้รับผลกระทบจากภัยแล้ง ปี 2558/59 และจากปัญหาราคาสินค้าเกษตรโดยมีรายละเอียดสรุปได้ ดังนี้กษ. ได้ดำเนินโครงการอบรมเพื่อเพิ่มผลิตภาพการผลิตของเกษตรกรที่ได้รับผลกระทบจากภัยแล้ง ปี ๒๕๕๘/๕๙ และจากปัญหาราคาสินค้าเกษตร ตามมติคณะรัฐมนตรีเห็นชอบเมื่อวันที่ ๑๕ ธันวาคม ๒๕๕๘ ซึ่งการดำเนินโครงการได้เสร็จสิ้นแล้ว สรุปผลการดำเนินงาน ดังนี้๑. จำนวนเกษตรกรเป้าหมายที่เข้ารับการอบรมตามโครงการทั่วประเทศ ได้ครบตามเป้าหมายจำนวน ๒๒๐,๕๐๐ คน คิดเป็นร้อยละ ๑๐๐๒. ประโยชน์ที่เกษตรกรได้รับจากโครงการ๒.๑ ทางด้านเศรษฐกิจ๑) เกษตรกรได้รับประโยชน์จากโครงการ จำนวน ๒๒๐,๕๐๐ คน/ครัวเรือน จากการเข้ารับการอบรม ทำให้เกษตรกรมีความรู้ความเข้าใจและทักษะในการประกอบอาชีพหลักและอาชีพเสริมมากขึ้น สามารถนำไปประยุกต์ใช้ในการประกอบอาชีพ โดยทำการผลิต และแปรรูปผลผลิตเกษตรปรับเปลี่ยนวิธีการผลิตที่เหมาะสมกับสถานการณ์และพื้นที่มากยิ่งขึ้น ซึ่งสามารถลดต้นทุนการผลิตและเพิ่มรายได้ในครัวเรือนในช่วงฤดูแล้งได้ โดยเกษตรกรสามารถลดต้นทุนการผลิตทางการเกษตรได้ เฉลี่ย ๒๘๓.๒๕ บาท/ไร่ และ ๕๕๒.๕๐ บาท/เดือน ลดค่าใช้จ่ายในครัวเรือนได้เฉลี่ย ๓๔๐.๒๖ บาท/เดือน และเกษตรกรมีรายได้เพิ่มขึ้นเฉลี่ย ๘๘๕.๘๘ บาท/เดือน๒) เกิดเงินหมุนเวียนในระบบเศรษฐกิจจากการดำเนินงานโครงการ โดยมีค่าใช้จ่ายต่างๆ ในการฝึกอบรมลงสู่พื้นที่ในชุมชน ได้แก่ เกษตรกรที่เข้ารับการอบรม จำนวน ๒๒๐,๕๐๐ คนจะได้รับค่าพาหนะในการเดินทางเข้ารับการอบรม จำนวน ๒๐๐ บาท/วัน มีการจัดจ้างกลุ่มแม่บ้านฯ ในชุมชน จัดทำอาหารกลางวันคนละ ๕๐ บาท/วัน มีค่าใช้จ่ายเกี่ยวกับการใช้และตกแต่งสถานที่ให้แก่เกษตรกรต้นแบบเจ้าของศูนย์เรียนรู้ฯ ซึ่งใช้เป็นสถานที่ในการจัดฝึกอบรม ๔๐๐ บาท/วัน และมีค่าสมนาคุณวิทยากร สำหรับวิทยากรที่เป็นเกษตรกร ๑๐๐ บาท/ชม. รวมทั้งค่าวัสดุฝึกอบรมและฝึกปฏิบัติต่างๆ อีกด้วย๒.๒ ทางด้านสังคม๑) การฝึกอบรมทำให้เกษตรกรได้มีโอกาสรู้จักกันมากยิ่งขึ้น มีความผูกพันและมีแนวคิดในการมีส่วนร่วมพัฒนาชุมชนของตนเอง ส่วนร่วมในการดำเนินกิจกรรมของชุมชนมากยิ่งขึ้น ส่งผลให้ชุมชนมีความเข้มแข็ง เกิดความสามัคคีปรองดอง๒) เกษตรกรที่เข้ารับการฝึกอบรมมีความพึงพอใจต่อโครงการ และเห็นว่ารัฐบาลได้เห็นความสำคัญและให้ความช่วยเหลือชุมชนในช่วงวิกฤติภัยแล้งได้เป็นอย่างดี ส่งผลให้เกิดการยอมรับและให้ความร่วมมือในการดำเนินงานของภาครัฐมากยิ่งขึ้น**มติ ครม.** : ทราบตามที่ กษ. เสนอ | **หน่วยงานที่รับผิดชอบ** : กษ. (กสก.)**ประโยชน์ที่ได้รับ :** เพื่อเพิ่มผลิตภาพการผลิตของเกษตรกรที่ได้รับผลกระทบจากภัยแล้ง ปี 2558/59**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 35/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** **:** ร่างแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564)**สารัตถะ :** สศช. เสนอ ครม. ดังนี้1. ให้ความเห็นชอบร่างแผนพัฒนาฯ ฉบับที่ 12 (พ.ศ. 2560 – 2564) ตามที่ สศช. เสนอ2. มอบหมายให้ สลค. นำกราบบังคมทูลเกล้าถวายเพื่อทรงลงพระปรมาภิไธยประกาศใช้แผนพัฒนาฯ ฉบับที่ 12 (พ.ศ. 2560 – 2564) ต่อไป ตั้งแต่วันที่ 1 ต.ค. 2559 – 30 ก.ย. 2564โดยมีรายละเอียดสรุปได้ ดังนี้1. มติ ครม. เมื่อวันที่ 22 ธ.ค. 2558 รับทราบและเห็นชอบทิศทางและกรอบยุทธศาสตร์ของแผนพัฒนาฯ ฉบับที่ 12 และให้ สศช. จัดทำแผนพัฒนาฯ ฉบับที่ 12 ให้สอดคล้องกับยุทธศาสตร์ชาติ 20 ปี (พ.ศ. 2560 – 2579) และแนวทางการปฏิรูปประเทศต่อไป รวมทั้งให้รับความเห็นของ สงป. ไปพิจารณาดำเนินการ ซึ่งเห็นควรให้มีการกำหนดทิศทาง ขอบเขต และจุดเน้นของแต่ละยุทธศาสตร์ที่จะดำเนินการในแต่ละปีภายใต้แผนพัฒนาฯ ฉบับที่ 12 ให้มีความชัดเจน โดยเฉพาะในเรื่องกรอบการลงทุนในระยะเวลา 5 ปี เพื่อให้สามารถแปลงแผนพัฒนาฯ ฉบับที่ 12 ไปสู่การปฏิบัติได้อย่างสอดคล้องกันและเป็นรูปธรรม2. แผนพัฒนาฯ ฉบับที่ 11 จะสิ้นสุดในวันที่ 30 ก.ย. 2559 สศช. จึงได้เตรียมการจัดทำแผนพัฒนาฯ ฉบับที่ 12 (พ.ศ. 2560 – 2564) มาอย่างต่อเนื่องตามลำดับ ดังนี้1) ปีงบประมาณ 2555 – 2557  **รายละเอียดการจัดทำร่างแผนพัฒนาฯ ฉบับที่ 12** จัดประชุมประจำปีเพื่อระดมความเห็นร่วมกับภาคส่วนต่างๆ ในประเด็นการพัฒนาที่ลำดับความสำคัญสูงและมีผลกระทบโดยตรงกับการพัฒนาประเทศในระยะยาว เพื่อนำมาปรับปรุงและยกร่างเป็นทิศทางการพัฒนาในช่วงของแผนพัฒนาฯ ฉบับที่ 12 ต่อไป2) ปีงบประมาณ 2558 **รายละเอียดการจัดทำร่างแผนพัฒนาฯ ฉบับที่ 12** 1) แต่งตั้งคณะกรรมการจัดทำแผนพัฒนาฯ ฉบับที่ 12 และระดมความเห็นร่วมกับภาคีการพัฒนาเพื่อนำเสนอในการประชุมประจำปี 2558 ของ สศช. เรื่อง “ทิศทางแผนพัฒนาฯ ฉบับที่ 12” 2) นำความเห็นของที่ประชุมประจำปี 2558 ของ สศช. มาปรับปรุงทิศทางแผนพัฒนาฯ ฉบับที่ 12 และนำเสนอต่อ ครม. ซึ่ง ครม. มีมติรับทราบและเห็นชอบตามข้อ 13) ปีงบประมาณ 2559 **รายละเอียดการจัดทำร่างแผนพัฒนาฯ ฉบับที่ 12** 1) แต่งตั้งคณะอนุกรรมการจัดทำยุทธศาสตร์เฉพาะด้านภายใต้แผนพัฒนาฯ ฉบับที่ 12 ดำเนินการยกร่างยุทธศาสตร์เฉพาะด้านภายใต้แผนพัฒนาฯ ฉบับที่ 12 ทั้ง 10 ยุทธศาสตร์ 2) จัดการประชุมระดมความคิดเห็นร่างแผนพัฒนาฯ ฉบับที่ 12 ระดับภาค 3) สศช. นำเสนอร่างแผนพัฒนาฯ ฉบับที่ 12 ในการประชุมประจำปี 2559 ของ สศช. และได้นำข้อคิดเห็นจากที่ประชุมมาปรับปรุงร่างแผนพัฒนาฯ ฉบับที่ 12 4) คณะกรรมการ สศช. มีมติเห็นชอบให้นำร่างแผนพัฒนาฯ ฉบับที่ 12 เสนอต่อ ครม.3. สศช. ได้จัดทำร่างแผนพัฒนาฯ ฉบับที่ 12 บนพื้นฐานของยุทธศาสตร์ชาติ 20 ปี (พ.ศ. 2560 – 2579) เป้าหมายการพัฒนาที่ยั่งยืน การปรับโครงสร้างประเทศไทยไปสู่ประเทศไทย 4.0 ประเด็นการปฏิรูปประเทศ และผลการระดมความคิดเห็นจากประชาชนในทุกภาคส่วน สรุปสาระสำคัญ ดังนี้1) **ภาพรวมการพัฒนาในช่วงแผนพัฒนาฯ ฉบับที่ 12** **รายละเอียด 1) หลักการสำคัญของแผนพัฒนาฯ ฉบับที่ 12** ประกอบด้วย (1) ยึดหลักปรัชญา “เศรษฐกิจพอเพียง” (2) ยึด “คนเป็นศูนย์กลางการพัฒนา” (3) ยึด “วิสัยทัศน์ภายใต้ยุทธศาสตร์ชาติ 20 ปี” (4) ยึด “เป้าหมายอนาคตประเทศไทยปี 2579” (5) ยึดหลักการนำไปสู่การปฏิบัติให้เกิดผลสัมฤทธิ์อย่างจริงจังใน 5 ปี **2)** ประเทศไทยต้องเผชิญกับ**เงื่อนไขและสภาพแวดล้อมของการพัฒนา**ในหลายด้านอย่างหลีกเลี่ยงไม่ได้เพื่อให้โครงสร้างของประเทศมีความเหมาะสมสามารถรับมือกับความเสี่ยงและภัยคุกคามแบบใหม่ **3) ประเด็นการพัฒนาสำคัญในช่วงแผนพัฒนาฯ ฉบับที่ 12** ประกอบด้วย (1) การพัฒนานวัตกรรมและการนำมาใช้พัฒนาในทุกมิติ (2) การเตรียมพร้อมด้านการพัฒนาวิทยาศาสตร์และเทคโนโลยี (3) การเตรียมพร้อมด้านกำลังคน (4) การยกระดับคุณภาพบริการทางสังคมให้ทั่วถึง (5) การพัฒนาปัจจัยพื้นฐานและทุนทางเศรษฐกิจให้สนับสนุนฐานการผลิตและฐานรายได้ (6) ปรับระบบการผลิตการเกษตรให้สอดคล้องกับสภาพภูมอากาศและพื้นที่ (7) เพิ่มศักยภาพฐานการผลิตและบริการโดยใช้เทคโนโลยีนวัตกรรม (8) ส่งเสริมความเข้มแข็งของเศรษฐกิจดิจิทัล เศรษฐกิจฐานชีวภาพ เศรษฐกิจเชิงสร้างสรรค์และวัฒนธรรม (9) สร้างขีดความสามารถในการแข่งขันธุรกิจบริการและการท่องเที่ยว (10) สร้างความเชื่อมโยงภาคการผลิต ต่อยอดห่วงโซ่ให้เข้มแข็ง (11) พัฒนา SMEs วิสาหกิจชุมชน และวิสาหกิจชุมชนเพื่อสังคม (12) รักษาและ ฟื้นฟูทรัพยากรธรรมชาติ (13) ฟื้นฟูด้านความมั่นคงที่เป็นปัจจัยสำคัญต่อการพัฒนาเศรษฐกิจและสังคม (14) บริหารจัดการในภาครัฐและสร้างธรรมภิบาลในสังคมไทย (15) พัฒนาโครงสร้างระบบโลจิสติกส์ของประเทศ (16) สร้างรายได้สำหรับประชาชน พัฒนาเมือง และพื้นที่ (17) สร้างความร่วมมือระหว่างประเทศให้เข้มข้น (18) ส่งเสริมการลงทุนไทยในต่างประเทศ (19) ปรับปรุงการเงินของไทย (20) ปฏิรูปด้านการคลังและงบประมาณ**2) การประเมินสภาพแวดล้อมการพัฒนาประเทศ****รายละเอียด สถานการณ์และแนวโน้มภายนอก** 1) สถานการณ์และแนวโน้มเศรษฐกิจโลกและผลกระทบต่อประเทศไทย 2) การวิจัยและพัฒนาด้านวิทยาศาสตร์และเทคโนโลยีอย่างก้าวกระโดด 3) สถานการณ์และแนวโน้มสังคมโลก 4) สถานการณ์และแนวโน้มสิ่งแวดล้อมโลก 5) สถานการณ์ความมั่นคงโลก **สถานการณ์และแนวโน้มภายใน** 1) สถานการณ์และแนวโน้มเศรษฐกิจไทย 2) การพัฒนาวิทยาศาสตร์ เทคโนโลยี วิจัย และนวัตกรรม 3) สถานการณ์และแนวโน้มของสังคมไทย 4) สถานการณ์ด้านทรัพยากรธรรมชาติและสิ่งแวดล้อม 5) การเจริญเติบโตของภาค เมือง และพื้นที่เศรษฐกิจ 6) ความมั่นคงภายในประเทศ 7) ความร่วมมือระหว่างประเทศและความเชื่อมโยงเพื่อการพัฒนา 8) การบริหารจัดการภาครัฐยังอ่อนแอ**3) วัตถุประสงค์และเป้าหมายการพัฒนาในช่วงแผนพัฒนาฯ ฉบับที่ 12****รายละเอียด 1) วัตถุประสงค์** เพื่อวางรากฐานให้คนไทยมีสุขภาวะและสุขภาพที่ดีและพัฒนาตนเองได้ต่อเนื่องตลอดชีวิต เพื่อให้คนไทยมีความมั่นคงทางเศรษฐกิจและสังคมผู้ด้อยโอกาสได้รับการพัฒนา เศรษฐกิจเข้มแข็งมีเสถียรภาพ รักษาและฟื้นฟูธรรมชาติ เพื่อให้การบริหารราชการแผ่นดินมีประสิทธิภาพ และกระจายความเจริญไปสู่ภูมิภาค ผลักดันให้ประเทศไทยเชื่อมโยงกับประเทศต่างๆ ได้อย่างสมบูรณ์ **2) เป้าหมายรวม** คนไทยมีลักษณะที่สมบูรณ์ ความเหลื่อมล้ำด้านรายได้และความยากจนลง เศรษฐกิจเข้มแข็งแข่งขันได้ ทุนทางธรรมชาติและคุณภาพสิ่งแวดล้อมเป็นมิตรกับสิ่งแวดล้อม มีความมั่นคงในเอกราชและอธิปไตย มีระบบบริหารจัดการภาครัฐที่มีประสิทธิภาพ**4) ยุทธศาสตร์การพัฒนาประเทศ****รายละเอียด** **1) ยุทธศาสตร์การเสริมสร้างและพัฒนาศักยภาพทุนมนุษย์** ปรับเปลี่ยนค่านิยมให้มีคุณธรรม พัฒนาทักษะความรู้ ในการดำรงชีวิตอย่างมีคุณค่า ยกระดับคุณภาพการศึกษา ลดปัจจัยเสี่ยงด้านสุขภาพ เพิ่มประสิทธิภาพการบริหารจัดการและลดค่าใช้จ่ายในระบบสุขภาพภาครัฐ สร้างสภาพแวดล้อมให้เหมาะกับสังคมผู้สูงวัย และผลักดันสถาบันทางสังคมมีส่วนร่วมพัฒนาประเทศอย่างเข้มแข็ง **2) ยุทธศาสตร์การสร้างความเป็นธรรมและลดความเหลื่อมล้ำในสังคม** เพิ่มโอกาสกับประชากรร้อยละ 40 ที่มีรายได้ต่ำสุดให้เข้าถึงบริการที่คุณภาพของรัฐ กระจายบริการภาครัฐให้ทั่วถึง และเสริมสร้างศักยภาพและพัฒนาเศรษฐกิจชุมชนตามหลักเศรษฐกิจพอเพียง **3) ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน** บริหารจัดการเศรษฐกิจส่วนรวม ด้านเงินและการคลัง เสริมสร้างและพัฒนาการแข่งขันของประเทศยกระดับสินค้าเกษตรและอาหารยกระดับอุตสาหกรรม และเสริมสร้างขีดความสามารถของภาคบริการ **4) ยุทธศาสตร์การเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน** รักษาฟื้นฟูธรรมชาติ เพิ่มการบริหารจัดการทรัพยากรน้ำ แก้ไขวิกฤตสิ่งแวดล้อม ส่งเสริมการผลิตที่เป็นมิตรกับสิ่งแวดล้อม สนับสนุนการปล่อยก๊าซเรือนกระจกและปรับตัวต่อการเปลี่ยนแปลงสภาพอากาศ ลดความเสี่ยงด้านภัยพิบัติ แก้ไขด้านความขัดแย้งด้านทรัพยากรธรรมชาติและสิ่งแวดล้อม **5) ยุทธศาสตร์การเสริมสร้างความมั่นคงแห่งชาติเพื่อการพัฒนาประเทศสู่ความมั่งคั่งและยั่งยืน** การรักษาความมั่นคงภายใน เสริมสร้างศักยภาพการป้องกันประเทศ ส่งเสริมความร่วมมือกับต่างประเทศด้านความมั่นคง รักษาความมั่นคงและผลประโยชน์ของชาติทางทะเล และบริหารจัดการความมั่นคงเพื่อการพัฒนา **6) ยุทธศาสตร์การบริหารจัดการในภาครัฐ การป้องกันการทุจริตประพฤติมิชอบและธรรมาภิบาลในสังคมไทย** ปรับปรุงโครงสร้างหน่วยงาน บทบาท ภารกิจ ปรับปรุงกระบวนการงบประมาณ เพิ่มประสิทธิภาพและยกระดับบริการสาธารณะให้ได้มาตรฐานสากล ป้องกันและปราบปรามทุจริต และปฏิรูปกฎหมายและกระบวนการยุติธรรมให้ทันสมัยและสอดคล้องกับข้อบังคับสากลหรือข้อตกลงระหว่างประเทศ **7) ยุทธศาสตร์การพัฒนาโครงสร้างพื้นฐานและระบบโลจิสติกส์** ระบบคมนาคมขนส่ง โลจิสติกส์ พลังงาน สื่อสาร และน้ำประปา **8) ยุทธศาสตร์การพัฒนาวิทยาศาสตร์ เทคโนโลยี วิจัย และนวัตกรรม** ส่งเสริมการลงทุนวิจัยและผลักดันสู่การใช้ประโยชน์ในเชิงพาณิชย์และสังคม พัฒนาผู้ประกอบการให้เป็นผู้ประกอบการเทคโนโลยี พัฒนาบุคลากรด้านวิทยาศาสตร์ เทคโนโลยี วิจัย และนวัตกรรม วิจัย **9) ยุทธศาสตร์การพัฒนาภาค เมือง และพื้นที่เศรษฐกิจ** การพัฒนาภาคเพื่อสร้างโอกาสทางเศรษฐกิจให้กระจายตัวอย่างทั่วถึง พัฒนาเมือง พัฒนาระบบขนส่งสาธารณะในเขตเมือง และพัฒนาพื้นที่เศรษฐกิจ พัฒนาพื้นที่เศรษฐกิจใหม่บริเวณชายแดน **10) ยุทธศาสตร์ความร่วมมือระหว่างประเทศเพื่อการพัฒนา** ขยายความร่วมมือทางการค้าและมิตรประเทศ พัฒนาความเชื่อมโยงการคมนาคมขนส่ง โลจิสติกส์ โทรคมนาคมในกรอบอาเซียน พัฒนาละส่งเสริมให้ไทยเป็นฐานของการประกอบธุรกิจ ส่งเสริมการลงทุนในต่างประเทศ พัฒนาความร่วมมือกับประเทศเพื่อนบ้านในลักษณะหุ้นส่วน เข้าร่วมภาคีระหว่างประเทศ และส่งเสริมความร่วมมือกับภูมิภาคและนานาชาติ บูรณาการความร่วมมือระหว่างประเทศ ส่งเสริมให้เกิดการปรับตัวภายในประเทศ**5) การขับเคลื่อนแผนพัฒนาฯ ฉบับที่ 12 สู่การปฏิบัติ** **รายละเอียด** 1) หลักการ ขับเคลื่อนการพัฒนาประเทศยึดหลักแผนพัฒนาฯ ฉบับที่ 12 เป็นกรอบทิศทางหลัก กระจายการพัฒนาลงสู่พื้นที่เชื่อมโยงการพัฒนาจากชุมชนสู่ประเทศ เพิ่มการใช้องค์ความรู้ เทคโนโลยี นวัตกรรม ความคิดสร้างสรรค์ให้เป็นเครื่องมือขับเคลื่อนทุกภาคส่วน ใช้กลไกสร้างเครือข่ายคลัสเตอร์ที่ตอบสนองการแก้ปัญหาและพัฒนาศักยภาพของพื้นที่บริหารจัดการแผนสู่การปฏิบัติที่มีความเชื่อมโยงในระดับต่างกัน **2) แนวทางการขับเคลื่อนแผนพัฒนาฯ ฉบับที่ 12** สร้างความรู้ความเข้าใจให้ทุกภาคส่วนร่วมผลักดันแผนพัฒนาฯ ฉบับที่ 12 เชื่อมโยงแนวคิดพื้นฐานยุทธศาสตร์และประเด็นพัฒนาสำคัญ จัดทำยุทธศาสตร์การจัดสรรงบประมาณที่สอดคล้องกับแผนพัฒนาฯ ผลักดันให้ภาคเอกชนนำประเด็นการพัฒนาพัฒนาแผนการลงทุน สร้างสภาพแวดล้อมและเพิ่มประสิทธิภาพกลไกรับผิดชอบการขับเคลื่อนแผนพัฒนาฯ เสริมสร้างทุกภาคส่วนให้สามารถขับเคลื่อนแผนได้อย่างมีประสิทธิภาพ **3) การติดตามประเมินผลแผนพัฒนาฯ ฉบับที่ 12** เปิดโอกาสให้ผู้มีส่วนได้เสียมีส่วนร่วม เพื่อเรียนรู้อย่างใกล้ชิดควบคู่กับหน่วยงานที่เป็นกลางที่ทำหน้าที่ประเมินผล เช่น วางระบบการติดตามประเมินผล 3 ระยะเวลา ก่อนการปฏิบัติ ก่อนเริ่มโครงการ ระหว่างดำเนิน และหลังการดำเนินงานทั้งนี้ นายกรัฐมนตรีมีข้อสั่งการเพิ่มว่าให้ สศช. นำข้อสังเกตข้อพิจารณาของคณะกรรมการจัดทำยุทธศาสตร์ชาติ และหน่วยงานอื่นๆ ที่เกี่ยวข้องมาประกอบการจัดทำกฎหมายลำดับรองให้สอดคล้องกับประเด็นการปฏิรูปและยุทธศาสตร์ชาติ ทั้งนี้ ต้องไม่ละเมิดอำนาจของฝ่ายนิติบัญญัติและฝ่ายบริหาร**มติ ครม.** : เห็นชอบตามที่ สศช. เสนอ ทั้งนี้ ในขั้นตอนการขับเคลื่อนแผนพัฒนาเศรษฐกิจและสังคมแห่งชาติ ฉบับที่ 12 สู่การปฏิบัติ ให้ สศช. ร่วมกับหน่วยงานที่เกี่ยวข้องคำนึงถึงความสอดคล้องกับยุทธศาสตร์ชาติ 20 ปี และแผนการปฏิรูปประเทศด้านต่างๆ รวมทั้งให้รับความเห็นของ วธ. วท. สงป. สคก. สำนักงาน ก.พ.ร. และ สมช. ไปพิจารณาดำเนินการต่อไปด้วย | **หน่วยงานที่รับผิดชอบ** : สศช./กษ. (สศก.)**ประโยชน์ที่ได้รับ :** เพื่อให้การพัฒนาประเทศเป็นไปอย่างต่อเนื่อง เพื่อวางแผนส่วนรวมสำหรับช่วงระยะเวลาหนึ่งตามจุดหมายแห่งการพัฒนาเศรษฐกิจและสังคมของประเทศ ตามกำลังทรัพยากรที่มีอยู่**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 36/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** **:** ร่างพระราชบัญญัติแก้ไขเพิ่มเติมบทบัญญัติแห่งกฎหมายที่เกี่ยวกับความรับผิดชอบในทางอาญาของผู้แทนนิติบุคคล พ.ศ. ....**สารัตถะ :** สคก. เสนอ ครม. พิจารณาให้ความเห็นชอบร่างพระราชบัญญัติแก้ไขเพิ่มเติมบทบัญญัติแห่งกฎหมายที่เกี่ยวกับความรับผิดในทางอาญาของผู้แทนนิติบุคคล พ.ศ. .... ที่ตรวจพิจารณาแล้ว ซึ่งมีสาระสำคัญเป็นการยกเลิกบทบัญญัติเกี่ยวกับความรับผิดในทางอาญาของผู้แทนนิติบุคคล ซึ่งศาลรัฐธรรมนูญวินิจฉัยว่าขัดหรือแย้งต่อรัฐธรรมนูญและบทบัญญัติในกฎหมายอื่น ที่มีหลักการในลักษณะเดียวกันกับบทบัญญัติดังกล่าวมิให้ขัดหรือแย้งต่อรัฐธรรมนูญและกำหนดบทบัญญัติที่แก้ไขเพิ่มเติมของกฎหมายแต่ละฉบับ โดยให้ผู้แทนนิติบุคคลหรือบุคคลใดซึ่งรับผิดชอบในการดำเนินงานของนิติบุคคลมีความรับผิดชอบต่อเมื่อมีการสั่งการ หรือมีการกระทำของบุคคลนั้น หรือในกรณีที่บุคคลดังกล่าวมีหน้าที่ต้องสั่งการหรือกระทำการและละเว้นไม่สั่งการหรือไม่กระทำการจนเป็นเหตุให้นิติบุคคลนั้นกระทำความผิดโดยมีรายละเอียดสรุปได้ ดังนี้1. เนื่องจาก**ศาลรัฐธรรมนูญมีคำวินิจฉัยว่าพระราชบัญญัติขายตรงและตลาดแบบตรง พ.ศ. 2545 มาตรา 54 เฉพาะในส่วนที่สันนิษฐานให้กรรมการผู้จัดการ ผู้จัดการ หรือบุคคลใดซึ่งรับผิดชอบในการดำเนินงานของนิติบุคคลนั้น ต้องรับโทษทางอาญาร่วมกับการกระทำความผิดของนิติบุคคล โดยไม่ปรากฏว่ามีการกระทำหรือเจตนาประการใดอันเกี่ยวกับการกระทำความผิดของนิติบุคคลนั้น เป็นการขัดหรือแย้งต่อรัฐธรรมนูญแห่งราชอาณาจักรไทย พุทธศักราช 2550** มาตรา 39 วรรคสอง ทำให้ใช้บังคับไม่ได้ตามรัฐธรรมนูญแห่งราชอาณาจักรไทย พุทธศักราช 2550 มาตรา 6 และต่อมาศาลรัฐธรรมนูญได้มีคำวินิจฉัยในลักษณะดังกล่าวทำนองเดียวกันว่า พระราชบัญญัติลิขสิทธิ์ พ.ศ. 2537 มาตรา 74 พระราชบัญญัติการประกอบกิจการโทรคมนาคม พ.ศ. 2544 มาตรา 78 พระราชบัญญัติสถานบริการ พ.ศ. 2509 มาตรา 28/4 และพระราชบัญญัติปุ๋ย พ.ศ. 2518 มาตรา 72/5 ขัดหรือแย้งต่อรัฐธรรมนูญแห่งราชอาณาจักรไทย พุทธศักราช 2550 มาตรา 39 วรรคสอง เป็นอันใช้บังคับไม่ได้ตามรัฐธรรมนูญแห่งราชอาณาจักรไทย พุทธศักราช 2550 มาตรา 6 ซึ่งคำวินิจฉัยดังกล่าวย่อมเป็นบรรทัดฐานต่อไปจนกว่าจะมีการเปลี่ยนแปลงผลของคำวินิจฉัยในประเด็นที่มีลักษณะเดียวกัน และอาจจะส่งผลกระทบต่อกฎหมายอื่น ที่มีบทบัญญัติลักษณะเดียวกับบทบัญญัติที่ศาลรัฐธรรมนูญวินิจฉัยว่าขัดหรือแย้งต่อรัฐธรรมนูญ เพราะจะทำให้มีการกล่าวอ้างว่าบทบัญญัตินั้นขัดหรือแย้งต่อรัฐธรรมนูญ **ประกอบกับตามมาตรา 29 วรรคสอง ของร่างรัฐธรรมนูญแห่งราชอาณาจักรไทย พุทธศักราช .... ซึ่งผ่านความเห็นชอบตามผลการออกเสียงประชามติ ยังคงหลักการไว้เช่นเดียวกับมาตรา 39 วรรคสอง ของรัฐธรรมนูญแห่งราชอาณาจักรไทย พุทธศักราช 2550**2. คณะกรรมการกฤษฎีกา (คณะพิเศษ) ได้จัดการประชุมเพื่อพิจารณากำหนดรูปแบบของถ้อยคำเกี่ยวกับความรับผิดในทางอาญาของผู้แทนนิติบุคคล สำหรับนำไปใช้แก้ไขเพิ่มเติมบทบัญญัติที่ศาลรัฐธรรมนูญวินิจฉัยว่าขัดหรือแย้งต่อรัฐธรรมนูญ และบทบัญญัติของกฎหมายอื่นที่มีลักษณะเดียวกัน ซึ่งคณะกรรมการกฤษฎีกา (คณะพิเศษ) เห็นว่าบทบัญญัติมาตรา 158 แห่งพระราชบัญญัติคุ้มครองแรงงาน พ.ศ. 2541 ซึ่งศาลรัฐธรรมนูญได้วินิจฉัยว่าไม่ขัดหรือแย้งต่อรัฐธรรมนูญ เป็นบทบัญญัติที่สามารถนำมาปรับใช้กับกรณีนี้ได้ โดยคณะกรรมการกฤษฎีกา (คณะพิเศษ) ได้แก้ไขเพิ่มเติมองค์ประกอบของความผิดที่เกี่ยวกับบุคคล ซึ่งจะต้องรับผิดและลักษณะของการกระทำความผิดให้มีความครบถ้วนสมบูรณ์ยิ่งขึ้น จึงได้เสนอร่างพระราชบัญญัติดังกล่าว มาเพื่อดำเนินการ**มติ ครม. :** เห็นชอบร่างพระราชบัญญัติแก้ไขเพิ่มเติมบทบัญญัติแห่งกฎหมายที่เกี่ยวกับความรับผิดในทางอาญาของผู้แทนนิติบุคคล พ.ศ. .... ตามที่ สคก. เสนอ และให้ส่งคณะกรรมการประสานงานสภานิติบัญญัติแห่งชาติพิจารณา ก่อนเสนอสภานิติบัญญัติแห่งชาติต่อไป | **หน่วยงานที่รับผิดชอบ** : สคก./กษ. (สกม.)**ประโยชน์ที่ได้รับ :** เพื่อช่วยแก้ไขปัญหาบทบัญญัติความรับผิดในทางอาญาของผู้แทนนิติบุคคลในกฎหมายต่าง ๆ มิให้ขัดหรือแย้งต่อรัฐธรรมนูญ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 36/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** **:** การจัดทำสัตยาบันสารความตกลงปารีส**สารัตถะ :** ทส. เสนอ ครม. พิจารณา ดังนี้1. เห็นชอบให้ประเทศไทยให้สัตยาบันเข้าร่วมเป็นภาคีความตกลงปารีส และให้เสนอต่อสภานิติบัญญัติแห่งชาติพิจารณาให้ความเห็นชอบต่อไป2. มอบหมายให้ กต. จัดทำและส่งมอบสัตยาบันสารความตกลงปารีสต่อเลขาธิการสหประชาชาติในฐานะผู้เก็บรักษาเอกสารโดยมีรายละเอียดสรุปได้ ดังนี้1. ความตกลงปารีส ซึ่งที่ประชุมรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศสมัยที่ 21 (COP21) และการประชุมรัฐภาคีพิธีสารเกียวโต สมัยที่ 11 (CMP11) ณ กรุงปารีส สาธารณรัฐฝรั่งเศส ได้ให้การรับรอง เมื่อวันที่ 12 ธ.ค. 2558 เพื่อกำหนดความร่วมมือในการดำเนินงานด้านการเปลี่ยนแปลงสภาพภูมิอากาศ ซึ่งมีวัตถุประสงค์สำคัญ คือ การกำหนดเป้าหมายร่วมกันระดับโลก 3 เป้าหมายหลัก คือ(1) ควบคุมการเพิ่มขึ้นของอุณหภูมิเฉลี่ยของโลกให้ต่ำกว่า 2 องศาเซลเซียส เมื่อเทียบกับยุคก่อนอุตสาหกรรม และการมุ่งพยายามควบคุมการเพิ่มขึ้นของอุณหภูมิไม่ให้เกิน 1.5 องศาเซลเซียส เมื่อเทียบกับยุคก่อนอุตสาหกรรม(2) เพิ่มขีดความสามารถในการปรับตัวต่อผลกระทบทางลบจากการเปลี่ยนแปลงสภาพภูมิอากาศ และการส่งเสริมความสามารถในการฟื้นตัวจากการเปลี่ยนแปลงสภาพภูมิอากาศและการพัฒนาประเทศที่ปล่อยก๊าซเรือนกระจกต่ำ โดยไม่กระทบต่อการผลิตอาหาร(3) ทำให้เกิดเงินทุนหมุนเวียนที่มีความสอดคล้องกับแนวทางที่นำไปสู่การพัฒนาที่ปล่อยก๊าซเรือนกระจกต่ำและการพัฒนาให้มีความสามารถในการฟื้นตัวจากการเปลี่ยนแปลงสภาพภูมิอากาศซึ่งรายละเอียดของความตกลงปารีส ครอบคลุมการดำเนินงานเกี่ยวกับ การลดก๊าซเรือนกระจก การปรับตัวต่อผลกระทบทางลบจากการเปลี่ยนแปลงสภาพภูมิอากาศ การสนับสนุนทางการเงิน การพัฒนาและถ่ายทอดเทคโนโลยี การเสริมสร้างศักยภาพของประเทศกำลังพัฒนา และ กรอบการรายงานข้อมูลให้เกิดความโปร่งใสในการดำเนินงานและการสนับสนุน2. การให้สัตยาบันสารเข้าร่วมเป็นภาคีความตกลงปารีส เป็นการแสดงเจตจำนงของไทยในการร่วมมือกับประชาคมโลกในการแก้ไขปัญหาการเปลี่ยนแปลงสภาพภูมิอากาศ และทำให้ความตกลงปารีสมีผลบังคับใช้โดยเร็ว กล่าวคือ ความตกลงปารีสจะมีผลบังคับใช้ในวันที่ 30 หลังจากวันที่ภาคีอนุสัญญาอย่างน้อยที่สุด 55 ภาคี ซึ่งมีการปล่อยก๊าซเรือนกระจกรวมกันอย่างน้อยที่สุดประมาณร้อยละ 55 ของการปล่อยก๊าซเรือนกระจกทั้งหมด ได้มอบสัตยาบันสาร สารการยอมรับ สารการให้ความเห็นชอบ หรือภาคยานุวัติสาร ซึ่งการดำเนินการดังกล่าว นอกจากจะทำให้ประเทศไทยมีภาพลักษณ์ที่ดีทั้งในฐานะประธานกลุ่ม 77 ภายใต้กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ ที่มีความมุ่งมั่นในการเข้าร่วมกับประชาคมระหว่างประเทศในการร่วมมือกันแก้ไขปัญหาการเปลี่ยนแปลงสภาพภูมิอากาศแล้วประเทศไทยในฐานะประเทศกำลังพัฒนาซึ่งมีความเปราะบางจากการเปลี่ยนแปลงสภาพภูมิอากาศ จะได้รับประโยชน์จากการที่ประเทศต่าง ๆ ร่วมมือกันภายใต้ความตกลงปารีสเพื่อควบคุมอุณหภูมิโลกให้อยู่ในระดับที่ไม่เป็นอันตรายต่อความเป็นอยู่ของมนุษย์ ซึ่งจะส่งผลให้ผลกระทบจากการเปลี่ยนแปลงสภาพภูมิอากาศ ลดความรุนแรงลงได้ และความตกลงปารีสเปิดโอกาสให้แต่ละประเทศกำหนดการดำเนินงานที่เหมาะสมของประเทศได้เอง ซึ่งประเทศไทยสามารถกำหนดให้สอดคล้องกับแผนระดับประเทศและภาคส่วนที่เกี่ยวข้อง และยังทำให้ประเทศไทยได้ประโยชน์จากการเข้าถึงกลไกต่าง ๆ ภายใต้กรอบอนุสัญญาฯ ที่จะช่วยสนับสนุนการดำเนินงานด้านการเปลี่ยนแปลงสภาพภูมิอากาศของประเทศกำลังพัฒนา ทั้งในด้านการลดก๊าซเรือนกระจกและการปรับตัวผ่านทางกลไกทางการเงิน การพัฒนาและถ่ายทอดเทคโนโลยี และการเสริมสร้างศักยภาพ3. **ขั้นตอนการดำเนินงาน** ทส. โดยสำนักงานนโยบายและแผนทรัพยากรธรรมชาติและสิ่งแวดล้อม ได้ดำเนินการ ดังนี้(1) ร่วมกับสถาบันธรรมรัฐเพื่อการพัฒนาสังคมและสิ่งแวดล้อม ดำเนินการตามมติที่ประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 1/2559 เมื่อวันที่ 21 มี.ค. 2559 เรื่องขั้นตอนการให้สัตยาบันเพื่อเข้าร่วมเป็นภาคีความตกลงปารีสของไทย ในขั้นตอนที่ (1) รับฟังความคิดเห็นวงกว้างต่อการให้สัตยาบันเพื่อเข้าเป็นภาคีความตกลงปารีส ดังนี้1) การจัดประชุมเวทีสัมมนาเผยแพร่ความตกลงปารีสและแนวทางดำเนิน “โครงการขับเคลื่อนและเสริมสร้างศักยภาพภายหลังข้อตกลงใหม่ของการเปลี่ยนแปลงสภาพภูมิอากาศ” เพื่อสร้างความรู้ความเข้าใจที่ถูกต้องเกี่ยวกับสาระสำคัญของความตกลงปารีสให้แก่ภาคส่วนที่เกี่ยวข้อง เมื่อวันที่ 29 เม.ย. 2559ณ กรุงเทพมหานคร โดยมีผู้เข้าร่วมจากหน่วยงานที่เกี่ยวข้องจำนวนทั้งสิ้น 100 คน2) การจัดรับฟังความคิดเห็นผู้มีส่วนได้ส่วนเสียต่อตารางวิเคราะห์พันธกรณีภายใต้ความตกลงปารีสผ่านการจัดกลุ่มสนทนาประเด็นเฉพาะ (Focus group discussion) เพื่อหารือเกี่ยวกับตารางวิเคราะห์พันธกรณีภายใต้ความตกลงปารีส โดยร่วมกันวิเคราะห์เนื้อหาความตกลงปารีสในส่วนที่ประเทศไทยต้องมีพันธกรณีผูกพัน เมื่อวันที่ 27 มิ.ย. 25593) การจัดประชุมสัมมนาเวทีสาธารณะรับฟังความเห็นต่อความตกลงปารีสในส่วนภูมิภาค จำนวน 5 ครั้ง ในพื้นที่ 5 ภูมิภาค ได้แก่ (1) ภาคเหนือ ณ จังหวัดเชียงใหม่ เมื่อวันที่ 1 ก.ค. 2559 (2) ภาคะวันออก ณ จังหวัดชลบุรี เมื่อวันที่ 8 ก.ค. 2559 (3) ภาคตะวันออกเฉียงเหนือ ณ จังหวัดขอนแก่น เมื่อวันที่ 15 ก.ค. 2559 (4) ภาคใต้ ณ จังหวัดสงขลา เมื่อวันที่ 29 ก.ค. 2559 และ (5) ภาคกลางณ จังหวัดพระนครศรีอยุธยา เมื่อวันที่ 2 ส.ค. 2559 โดยมีวัตถุประสงค์หลักเพื่อรับฟังความเห็นต่อความตกลงปารีสและพันธกรณีภายใต้ความตกลงปารีสในวงกว้างจากทุกส่วน รวมถึงหน่วยงานภาครัฐในส่วนภูมิภาค ภาควิชาการภาคประชาสังคม ภาคเอกชน และภาคประชาชน และได้จัดทำสรุปผลการประชุมสัมมนาเวทีสาธารณะรับฟังความคิดเห็นต่อความตกลงปารีสในส่วนภูมิภาคเรียบร้อยแล้ว4) จัดทำ (ร่าง) แผนปฏิบัติการเตรียมความพร้อมของประเทศไทยในการดำเนินความร่วมมือภายใต้กรอบความตกลงปารีส ซึ่งเน้นกระบวนการการมีส่วนร่วมของประชาชน ทั้งผ่านการจัดกลุ่มสนทนาประเด็นเฉพาะ(Focus group discussion) และการรับฟังความคิดเห็นวงกว้าง ซึ่งได้มีการจัดกลุ่มสนทนาประเด็นเฉพาะจำนวน 2 ครั้ง เมื่อวันที่ 6 ก.ค. 2559 และวันที่ 27 ก.ค. 2559 ณ กรุงเทพมหานคร5) จัดประชุมสัมมนาเผยแพร่ความตกลงปารีส และ (ร่าง) แผนปฏิบัติการเตรียมความพร้อมของประเทศไทยในการดำเนินความร่วมมือภายใต้กรอบความตกลงปารีส เมื่อวันที่ 16 ส.ค. 2559 ณ กรุงเทพมหานคร โดยมีผู้เข้าร่วมจากหน่วยงานที่เกี่ยวข้องจำนวนทั้งสิ้น 500 คน4. จัดทำตารางวิเคราะห์พันธกรณีภายใต้ความตกลงปารีส: นัยยะเกี่ยวกับกฎหมายหรือกฎระเบียบที่เกี่ยวข้องและการดำเนินงานของหน่วยงานของไทยและแบบสอบถามความคิดเห็นต่อการให้สัตยาบันเข้าร่วมเป็นภาคีความตกลงปารีส และได้มีหนังสือขอรับข้อคิดเห็นต่อตารางพันธกรณีภายใต้ความตกลงปารีสจากหน่วยงานที่เกี่ยวข้อง จำนวน 88 หน่วยงาน5. รวบรวม วิเคราะห์ และจัดทำ “รายงานสรุปสาระสำคัญและบทวิเคราะห์การเข้าร่วมความตกลงปารีส” ประกอบด้วยเนื้อหา ดังนี้ (1) ความเป็นมา (2) สาระสำคัญความตกลงปารีส (3) บทวิเคราะห์ และ (4) ข้อเสนอเพื่อพิจารณาจากการวิเคราะห์พันธกรณีภายใต้ความตกลงปารีส พบว่ามีพันธกรณีที่สำคัญ 5 ข้อ ได้แก่1) ไทยต้องจัดทำและส่งเป้าหมายการดำเนินงานด้านการเปลี่ยนแปลงสภาพภูมิอากาศ (Nationally Determined Contribution: NDC) ต่อสำนักเลขาธิการอนุสัญญาฯ ซึ่งครอบคลุมทั้งด้านการลดก๊าซเรือนกระจกและการปรับตัวต่อผลกระทบจากการเปลี่ยนแปลงสภาพภูมิอากาศ และต้องจัดทำมาตรการภายในประเทศเพื่อดำเนินการลดก๊าซเรือนกระจกตามเป้าหมายที่จัดส่งไว้ทุกๆ 5 ปี โดยเป้าหมายนี้จะต้องมีความก้าวหน้าขึ้นเรื่อยๆ2) ไทยต้องนำเสนอรายละเอียดของข้อมูลเรื่องเป้าหมายการดำเนินงานด้านการเปลี่ยนแปลงสภาพภูมิอากาศ ที่มีความชัดเจน โปร่งใส สามารถแสดงที่มาที่ไปของข้อมูลและเข้าใจได้และสอดคล้องกับแนวทางตามข้อตัดสินใจของที่ประชุมรัฐภาคีฯ3) ไทยต้องจัดทำบัญชีเพื่อติดตามและแสดงผลการดำเนินงานตามเป้าหมายการดำเนินงานด้านการเปลี่ยนแปลงสภาพภูมิอากาศที่จัดส่งไป ซึ่งต้องอยู่บนหลักการภายใต้ความตกลงปารีส โดยเฉพาะต้องไม่ให้เกิดการนับซ้ำของคาร์บอนเครดิต และต้องจัดส่งข้อมูลความก้าวหน้าในการดำเนินงานของประเทศตามเป้าหมายการลดก๊าซเรือนกระจกที่ได้นำเสนอไว้4) ไทยต้องส่งรายงานบัญชีก๊าซเรือนกระจกของประเทศ5) ไทยต้องร่วมมือกับประเทศอื่นๆ ภายใต้อนุสัญญาฯ ในการเสริมสร้างความร่วมมือด้านการพัฒนาและถ่ายทอดเทคโนโลยี การศึกษา ฝึกอบรม การสร้างความตระหนักรู้ การมีส่วนร่วมของประชาชน และการเข้าถึงข้อมูลของประชาชนทั้งนี้การเข้าร่วมเป็นภาคีความตกลงปารีสมีประโยชน์ต่อประเทศไทยในหลายมิติและไม่มีความจำเป็นต้องตราพระราชบัญญัติรองรับการอนุวัตตามพันธกรณีดังกล่าวแต่อย่างใด จึงเห็นควรให้ประเทศไทยให้สัตยาบันเข้าร่วมเป็นภาคีความตกลงปารีส อย่างไรก็ดี เนื่องจากการดำเนินงานด้านการเปลี่ยนแปลงสภาพภูมิอากาศตามพันธกรณีภายใต้ความตกลงปารีสมีความเกี่ยวข้องกับภาคส่วนที่หลากหลายและมีผลกระทบวงกว้างต่อรูปแบบการพัฒนาเศรษฐกิจและสังคมของประเทศ จึงเห็นควรให้นำเสนอ ครม. และ สนช. พิจารณาให้ความเห็นชอบต่อการเข้าร่วมเป็นภาคีความตกลงปารีส ตามขั้นตอนการให้สัตยาบันที่คณะกรรมการนโยบายการเปลี่ยนแปลงสภาพภูมิอากาศแห่งชาติได้ให้ความเห็นชอบไว้แล้ว และเพื่อให้เป็นไปตามรับธรรมนูญแห่งราชอาณาจักรไทย (ฉบับชั่วคราว) พุทธศักราช 2557 มาตรา 23 วรรค 2 ที่กำหนดไว้ว่าหนังสือสัญญาใดที่กระทบต่อความมั่นคงทางเศรษฐกิจหรือสังคมของประเทศอย่างกว้างขวาง ต้องได้รับความเห็นชอบของ สนช.6. ที่ประชุมคณะกรรมการนโยบายการเปลี่ยนแปลงสภาพภูมิอากาศแห่งชาติครั้งที่ 2/2559 เมื่อวันที่ 12 ก.ย. 2559 มีมติเห็นชอบให้ประเทศไทยให้สัตยาบันเข้าร่วมเป็นภาคีความตกลงปารีส และมอบหมายให้ ทส. นำเสนอต่อ ครม. และ สนช. เพื่อพิจารณาให้ความเห็นชอบตามขั้นตอนต่อไป**มติ ครม. :** เห็นชอบตามที่ ทส. เสนอ | **หน่วยงานที่รับผิดชอบ** : ทส./กษ. (สกต.)**ประโยชน์ที่ได้รับ :** เพื่อแสดงการมีส่วนร่วมกับประชาคมโลกในการแก้ปัญหาการเปลี่ยนแปลงสภาพภูมิอากาศ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 35/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** **:** สรุปผลการพิจารณาดำเนินการตามรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย เรื่อง สิทธิพลเมืองและสิทธิทางการเมือง กรณีกล่าวอ้างว่าเจ้าหน้าที่ของรัฐสลายการชุมนุมเกษตรกร สวนยงพาราและปาล์มน้ำมัน อำเภอชะอวด จังหวัดนครศรีธรรมราช และอำเภอบางสะพาน จังหวัดประจวบคีรีขันธ์**สารัตถะ :** ยธ. ได้เสนอสรุปผลการพิจารณาดำเนินการตามรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย เรื่อง สิทธิพลเมืองและสิทธิทางการเมือง กรณีกล่าวอ้างว่าเจ้าหน้าที่ของรัฐสลายการชุมนุมเกษตรกร สวนยงพาราและปาล์มน้ำมัน อำเภอชะอวด จังหวัดนครศรีธรรมราช และ อำเภอบางสะพาน จังหวัดประจวบคีรีขันธ์ ของคณะกรรมการสิทธิมนุษยชนแห่งชาติ (กสม.)โดยมีรายละเอียดสรุปได้ ดังนี้1. กสม. ได้เสนอรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย เรื่อง สิทธิพลเมืองและสิทธิทางการเมือง กรณีกล่าวอ้างว่า เจ้าหน้าที่ของรัฐสลายการชุมนุมเกษตรกรสวนยางพาราและปาล์มน้ำมัน อำเภอชะอวด จังหวัดนครศรีธรรมราช และอำเภอบางสะพาน จังหวัดประจวบคีรีขันธ์2. มติ ครม. เมื่อวันที่ 15 มี.ค. 2559 รับทราบรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย เรื่อง สิทธิพลเมืองและสิทธิทางการเมือง กรณีกล่าวอ้างว่าเจ้าหน้าที่ของรัฐสลายการชุมนุมเกษตรกรสวนยางพาราและปาล์มน้ำมัน อำเภอชะอวด จังหวัดนครศรีธรรมราช และอำเภอบางสะพาน จังหวัดประจวบคีรีขันธ์ และมอบหมายให้ กษ. กห. พณ. และ ตช. เพื่อพิจารณาศึกษาแนวทางและตามความเหมาะสมของข้อเสนอดังกล่าวและสรุปผลการพิจารณาหรือผลการดำเนินการเกี่ยวกับเรื่องดังกล่าวในภาพรวม แล้วส่งให้ สลค. ภายใน 30 วัน นับแต่วันที่ได้รับแจ้งคำสั่งเพื่อนำเสนอ ครม. ต่อไป3. ยธ. รายงานว่า ได้พิจารณารายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย โดยจัดการประชุมร่วมกับหน่วยงานที่เกี่ยวข้องแล้ว ซึ่งมีสาระสำคัญสรุปได้ดังนี้1) ควรดำเนินนโยบายการปฏิรูปยางพาราทั้งระบบโดยให้ชาวสวนยางเป็นศูนย์กลางจัดตั้งกองทุนพัฒนาสวนยางมีการปรับปรุงพันธุ์ยางและต้องเปลี่ยนสวนยางให้เป็นแบบผสมผสานเพื่อความสมบูรณ์ทางธรรมชาติและเพิ่มพูนรายได้แก่เกษตรกรและเพิ่มมูลค่าของยางพาราโดยให้ชาวสวนมีส่วนร่วมอย่างเหมาะสม**ผลการพิจารณา** กษ. เห็นชอบด้วยกับข้อเสนอแนะเชิงนโยบายของ กสม. ในการทบทวนนโยบายที่มีผลกระทบต่อการเปลี่ยนแปลงทางด้านเศรษฐศาสตร์โดยให้พิจารณานำฐานข้อมูลทางด้านเศรษฐศาสตร์ จัดทำแบบจำลองทางเศรษฐศาสตร์ กยท. เห็นว่าปัจจุบันประเทศไทยมี พ.ร.บ. การยางแห่งประเทศไทย พ.ศ. 2558 ดำเนินงานในรูปแบบองค์กรรัฐวิสาหกิจ สังกัด กษ. รับผิดชอบดูแลการบริหารจัดการยางพาราของประเทศทั้งระบบอย่างครบวงจรและดำเนินการให้ระดับราคายางมีเสถียรภาพ โดยมีการจัดตั้งกองทุนพัฒนายางพาราสำหรับใช้จ่ายในการปลูกแทนต้นยางเก่าด้วยยางพันธุ์หรือไม้ยืนต้นอื่นที่มีความสำคัญทางเศรษฐกิจและสามารถปลูกแบบผสมผสานได้ความเห็นของ กษ. กษ. พิจารณาแล้ว เห็นด้วยกับข้อเสนอแนะเชิงนโยบายของคณะกรรมการสิทธิมนุษยชนแห่งชาติ ในการทบทวนนโยบายที่มีผลกระทบต่อการเปลี่ยนแปลงทางด้านเศรษฐศาสตร์โดยให้พิจารณานำฐานข้อมูลทางด้านเศรษฐศาสตร์ การจัดทำแบบจำลองทางเศรษฐศาสตร์ที่เห็นผลกระทบเกี่ยวกับนโยบายที่เป็นรูปธรรม การคำนึงถึงสภาวะทางเศรษฐกิจของตลาดโลก และการประเมินนโยบายโดยอ้างอิงจากฐานข้อมูลทางเศรษฐศาสตร์ เพื่อกำหนดขอบเขตการพัฒนาและการขยายการปลูกยางพารา รวมทั้งการดำเนินนโยบายปฏิรูปการผลิตยางพาราทั้งระบบโดยให้ชาวสวนยางมีส่วนร่วมอย่างเหมาะสม**มติ ครม.** : รับทราบสรุปผลการพิจารณาดำเนินการตามรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย เรื่อง สิทธิพลเมืองและสิทธิทางการเมือง กรณีกล่าวอ้างว่าเจ้าหน้าที่ของรัฐสลายการชุมนุมเกษตรกร สวนยงพาราและปาล์มน้ำมัน อำเภอชะอวด จังหวัดนครศรีธรรมราช และอำเภอบางสะพาน จังหวัดประจวบคีรีขันธ์ ของคณะกรรมการสิทธิมนุษยชนแห่งชาติ ตามที่ ยธ. เสนอ และให้แจ้งสำนักงานคณะกรรมการสิทธิมนุษยชนแห่งชาติทราบต่อไป | **หน่วยงานที่รับผิดชอบ** : ยธ./กษ. (สกม.)**ประโยชน์ที่ได้รับ :** เพื่อให้ประสิทธิภาพและประสิทธิผลสูงสุดและเป็นการเตรียมความพร้อมให้ประเทศไทยก้าวเข้าสู่การเป็นศูนย์กลางผลิตภัณฑ์ยางของภูมิภาค และสร้างมูลค่าเพิ่มให้กับยางพาราที่จะขายเป็นน้ำยางดิบเท่านั้น และพยายามเอายางพารามาใช้ตามความต้องการของหน่วยงานภาครัฐเพื่อช่วยเกษตรกร**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 36/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** **:** ร่างประกาศกระทรวงพาณิชย์ เรื่อง กำหนดให้ข้าวเป็นสินค้าที่ต้องปฏิบัติตามมาตรการนำผ่านราชอาณาจักร พ.ศ. ....**สารัตถะ :** พณ. เสนอ ครม. พิจารณาอนุมัติในหลักการร่างประกาศกระทรวงพาณิชย์ เรื่อง กำหนดให้ข้าวเป็นสินค้าที่ต้องปฏิบัติตามมาตรการนำผ่านราชอาณาจักร พ.ศ. .... โดยมีสาระสำคัญเป็นการดำเนินมาตรการนำผ่านราชอาณาจักรสำหรับข้าวโดยมีรายละเอียดสรุปได้ ดังนี้1. พณ. เสนอว่า ได้มีการแก้ไขเพิ่มเติมพระราชบัญญัติการส่งออกไปนอกและการนำเข้ามาในราชอาณาจักรซึ่งสินค้า พ.ศ. 2522 โดยได้เพิ่มนิยามคำว่า “นำผ่าน” หมายความว่า “นำหรือส่งสินค้าผ่านราชอาณาจักรโดยมีจุดเริ่มต้นและจุดสิ้นสุดของการขนส่งนอกราชอาณาจักรไม่ว่าจะมีการพักสินค้า การเปลี่ยนถ่ายยานพาหนะ หรือการเพิ่มหรือเปลี่ยนภาชนะบรรจุสินค้าในราชอาณาจักรเพื่อประโยชน์ในการขนส่งหรือไม่ก็ตาม ทั้งนี้ จะต้องไม่มีการใช้ประโยชน์ใดๆ ซึ่งสินค้านั้นในราชอาณาจักร” และได้ประกาศในราชกิจจานุเบกษาเมื่อวันที่ 15 ก.ย. 2558 โดยมีผลบังคับใช้ตั้งแต่วันที่ 14 ธ.ค. 2558 เป็นต้นไป2. เพื่อให้เป็นไปตามพระราชบัญญัติดังกล่าวตามข้อ 1. จึงควรมีมาตรการนำผ่านราชอาณาจักรสำหรับข้าว เพื่อประโยชน์ต่อความมั่นคงทางเศรษฐกิจและการสาธารณสุขของประเทศ ประกอบกับ พณ. ได้รับการร้องเรียนจากประเทศเพื่อนบ้านเกี่ยวกับกรณีการห้ามนำผ่านสินค้าเกษตร ซึ่งอาจขัดต่อกรอบความตกลงระหว่างประเทศ ดังนั้น เพื่อให้การนำสินค้าข้าวผ่านแดนจากประเทศไทยไปยังประเทศที่สามเป็นไปด้วยความเรียบร้อย จึงมีความจำเป็นเป็นต้องออกประกาศเพื่อกำหนดหลักเกณฑ์และแนวทางในการปฏิบัติให้สอดรับกับพระราชบัญญัติศุลกากร (ฉบับที่ 21) พ.ศ. 2557 ที่มีผลบังคับใช้แล้วตั้งแต่วันที่ 3 มี.ค. 2558 ซึ่งกำหนดหลักเกณฑ์การนำของเข้าเพื่อการผ่านแดนหรือการถ่ายลำออกนอกราชอาณาจักร3. ให้ข้าวเป็นสินค้าที่ต้องปฏิบัติตามมาตรการนำผ่านราชอาณาจักร ดังนี้ 3.1 ตามหลักเกณฑ์ วิธีการและเงื่อนไข ที่กำหนดตามกฎหมายว่าด้วยการกักพืชและกฎหมายว่าด้วยพันธุ์พืช 3.2 นำผ่านทางด่านศุลกากรเฉพาะที่มีด่านตรวจพืชตามที่ กษ. กำหนด และต้องมีใบรับรองสุขอนามัยพืชและหนังสือรับรองถิ่นกำเนิดสินค้าของประเทศผู้ผลิตหรือผู้ส่งออกตามที่กำหนดแสดงต่อกรมศุลกากรประกอบการนำผ่านราชอาณาจักร ทั้งนี้ ต้องแสดงหนังสือรับรองสุขอนามัยพืชต่อด้านตรวจพืชเพื่อตรวจสอบก่อนนำมาแสดงต่อกรมศุลกากรประกอบการนำผ่านราชอาณาจักร**มติ ครม. :** อนุมัติในหลักการร่างประกาศกระทรวงพาณิชย์ เรื่อง กำหนดให้ข้าวเป็นสินค้าที่ต้องปฏิบัติตามมาตรการนำผ่านราชอาณาจักร พ.ศ. .... ตามที่ พณ. เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอ ครม. ตรวจพิจารณา โดยให้รับข้อสังเกตของ สคก. ไปประกอบการพิจารณาด้วย แล้วดำเนินการต่อไปได้ ทั้งนี้ ให้ พณ. รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : พณ./กษ. (สศก.)**ประโยชน์ที่ได้รับ :** เพื่อป้องกันการใช้วิธีการนำผ่านเป็นช่องทางในการลักลอบส่งออกหรือนำเข้าสินค้า และเป็นการสร้างเสริมประสิทธิภาพในการจัดระเบียบการนำผ่านสินค้าเพื่อให้เป็นไปด้วยความสะดวก เรียบร้อย รวดเร็ว และเป็นไปตามมาตรฐานสากล ตลอดจนเป็นการปกป้องผลประโยชน์ของรัฐ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 36/2559 วันอังคารที่ 13 กันยายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **130959****เรื่อง** **:** ผลการประชุมเรื่อง แนวทางการส่งเสริมการพัฒนาเศรษฐกิจจังหวัดร้อยเอ็ด ระหว่างนายกรัฐมนตรี รัฐมนตรี กับส่วนราชการ ภาคเอกชน และหน่วยงานที่เกี่ยวข้อง เมื่อวันพุธที่ 24 สิงหาคม 2559**สารัตถะ :** สศช. เสนอ ครม. พิจารณา ดังนี้ 1) รับทราบผลการประชุมเรื่องแนวทางการส่งเสริมการพัฒนาเศรษฐกิจจังหวัดร้อยเอ็ดระหว่างนายกรัฐมนตรี รัฐมนตรี กับส่วนราชการ ภาคเอกชน และหน่วยงานราชการที่เกี่ยวข้อง เมื่อวันพุธที่ 24 ส.ค. 2559 2) เห็นชอบตามข้อสั่งการของนายกรัฐมนตรี และมอบหมายให้หน่วยงานที่เกี่ยวข้องรับไปดำเนินการตามข้อ 2.2 รวมทั้งรายงานผลการดำเนินการให้ สศช. ต่อไปโดยมีรายละเอียดสรุปได้ ดังนี้1. ครม. ได้มีมติเมื่อวันที่ 2 ส.ค. 2559 รับทราบผลการประชุมเรื่อง แนวทางการพัฒนาเศรษฐกิจและสังคมในจังหวัดชายแดนภาคใต้ระหว่างนายกรัฐมนตรีกับส่วนราชการ ภาคเอกชน และศูนย์อำนวยการบริหารจังหวัดชายแดนภาคใต้ เมื่อวันจันทร์ที่ 28 ก.ค. 2559 ตามที่ สศช. เสนอ และมอบหมายหน่วยงานที่เกี่ยวข้องรับไปดำเนินการตามผลการประชุมดังกล่าว และรายงานผลการดำเนินการให้ สศช. ทราบต่อไป2. สศช. รายงานว่า การประชุมที่เสนอมาในครั้งนี้ เป็นการหารือร่วมกันระหว่างนายกรัฐมนตรีซึ่งเป็นประธานในการประชุม รองนายกรัฐมนตรี (พลเอก ธนะศักดิ์ ปฏิมาประกร) รัฐมนตรีด้านเศรษฐกิจที่เกี่ยวข้อง ผู้บริหารส่วนราชการ และภาคเอกชนในพื้นที่ ซึ่งได้ประชุมหารือเรื่อง **ยุทธศาสตร์การพัฒนาจังหวัดด้วยโมเดล “ร้อยเอ็ด 4.101”** โดยมีผลการประชุม ดังนี้ 2.1 ที่ประชุมเห็นชอบในหลักการของยุทธศาสตร์การพัฒนาจังหวัดด้วยโมเดล “ร้อยเอ็ด 4.101” ซึ่งประกอบด้วย2.1.1 การพัฒนาทุ่งกุลาร้องไห้ให้เป็นเขตพัฒนาเศรษฐกิจเพื่อสร้างมูลค่าเพิ่มข้าวหอมมะลิ2.1.2 การพัฒนาจังหวัดร้อยเอ็ดให้เป็นพื้นที่เป้าหมายของนักท่องเที่ยว2.1.3 การเชื่อมโยงเครือข่ายการคมนาคมขนส่ง เพื่อสนับสนุนให้จังหวัดร้อยเอ็ดเป็นพื้นที่น่าสนใจทางการลงทุนในภาคอุตสาหกรรมของภาคตะวันออกเฉียงเหนือตอนกลาง2.1.4 การเพิ่มประสิทธิภาพการบริหารจัดการน้ำเพื่อบรรเทาอุทกภัยและภัยแล้งซ้ำซากในพื้นที่อำเภอจังหาร ทุ่งเขาหลวง และเสลภูมิ จังหวัดร้อยเอ็ด 2.2 มอบหมายให้ มท. รับไปประสานหน่วยงานหลักที่เกี่ยวข้องเพื่อพิจารณาสนับสนุนแผนงาน/โครงการตามยุทธศาสตร์ข้างต้น ดังนี้2.2.1 **หน่วยงานที่ดำเนินการ : ศธ.** (สำนักงานคณะกรรมการอุดมศึกษา) **การดำเนินการตามผลการประชุม :** ให้เร่งรัดการจัดตั้งมหาวิทยาลัยเทคโนโลยีราชมงคลอีสาน วิทยาเขตร้อยเอ็ด ตามที่กำหนดไว้ในแผนงาน รวมทั้งพิจารณาจัดทำหลักสูตรการศึกษาให้สอดคล้องกับความต้องการของตลาดแรงงาน2.2.2 **หน่วยงานที่ดำเนินการ : วท.** **การดำเนินการตามผลการประชุม :** ใช้องค์ความรู้ด้านวิทยาศาสตร์ เทคโนโลยี และนวัตกรรม เพื่อพัฒนาทุ่งกุลาร้องไห้ให้เป็นแหล่งผลิตข้าวหอมมะลิคุณภาพสูง2.2.3 **หน่วยงานที่ดำเนินการ : กก. ร่วมกับ มท.** (กรมโยธาธิการและผังเมือง) **และหน่วยงานที่เกี่ยวข้อง** **การดำเนินการตามผลการประชุม :** ให้พิจารณาแผนงาน/โครงการที่มีความจำเป็นและเหมาะสม เช่น โครงการพัฒนากลุ่มพื้นที่เพื่อส่งเสริมการท่องเที่ยวรอบพระมหาเจดีย์ศรีชัยมงคล และโครงการพัฒนาการท่องเที่ยวรอบศูนย์วิทยาศาสตร์และวัฒนธรรมเพื่อการศึกษาร้อยเอ็ด (ท้องฟ้าจำลอง)2.2.4 **หน่วยงานที่ดำเนินการ : คค.** **การดำเนินการตามผลการประชุม :** ให้พิจารณาดำเนินโครงการต่างๆ ตามความจำเป็นเร่งด่วน เช่น การประกาศให้สนามบินร้อยเอ็ดเป็นสนามบินศุลกากร และโครงการขยายถนนทางหลวงหมายเลข 232 ตอนวงแหวนรองเมืองร้อยเอ็ดและเส้นทางหมายเลข 214 เชื่อมต่อระหว่างจังหวัดร้อยเอ็ด – กาฬสินธุ์ เป็น 4 ช่องจราจร2.2.5 **หน่วยงานที่ดำเนินการ : กษ.** **การดำเนินการตามผลการประชุม :** ให้พิจารณาดำเนินการตามลำดับความสำคัญและความจำเป็นเร่งด่วนของแผนงานบูรณาการเพิ่มประสิทธิภาพการบริหารจัดการน้ำเพื่อบรรเทาอุทกภัยและภัยแล้งในเขตลุ่มน้ำชี สาขาชีหลง สาขาห้วยน้ำเค็ม – กุดกระชา และสาขากุดเชียงบัง**มติ ครม. :** รับทราบผลการประชุมเรื่อง แนวทางการส่งเสริมการพัฒนาเศรษฐกิจจังหวัดร้อยเอ็ด ระหว่างนายกรัฐมนตรี รัฐมนตรี กับส่วนราชการ ภาคเอกชน และหน่วยงานที่เกี่ยวข้อง เมื่อวันพุธที่ 24 สิงหาคม 2559 ตามที่ สศช. เสนอ และมอบหมายให้หน่วยงานที่เกี่ยวข้องรับไปดำเนินการตามผลการประชุมดังกล่าวรวมทั้งรายงานผลการดำเนินการให้ สศช. ต่อไป สำหรับค่าใช้จ่ายที่เกิดขึ้นในการดำเนินโครงการตามผลการประชุมดังกล่าวให้เป็นไปตามความเห็นของ สงป. | **หน่วยงานที่รับผิดชอบ** : สศช./กษ. (ชป.)**ประโยชน์ที่ได้รับ :** เพื่อเป็นการเพิ่มประสิทธิภาพการบริหารจัดการน้ำเพื่อบรรเทาอุทกภัยและภัยแล้งซ้ำซากในพื้นที่อำเภอจังหาร ทุ่งเขาหลวง และเสลภูมิ จังหวัดร้อยเอ็ด**กำหนดรายงานผลการปฏิบัติเพื่อเสนอ ครม. :** - |